title: Flappy Bird

text: Pelin kehittäjä Dong Nguyen ilmoitti 8. helmikuuta 2014 Twitterissä poistavansa "Flappy Birdin", koska hän koki pelin pilaavan hänen elämänsä. Hän pitää myös peliä liian koukuttavana. Poistamisen jälkeen kehittäjälle on tullut useita tappouhkauksia ja pelin takaisintuomista on vaadittu. Kehittäjä ilmoitti sittemmin aikovansa tuoda pelin takaisin, mutta ei kertonut tarkkaa ajankohtaa.. Hän ilmoitti 15. toukokuuta "Flappy Birdin" uudelleenjulkaisun ajankohdaksi elokuun. Siinä tulee olemaan moninpeli ja peli tulee olemaan tekijän mukaan myös "vähemmän koukuttava".


title: Flappy Bird

text: Pelissä tavoitteena on lennättää lintua (näpäyttelemällä näyttöä) osumatta putkiin. Jos lintu osuu putkeen, peli loppuu. Aina kun lintu lentää putkiasetelman välistä, pelaaja ansaitsee pisteen. Se sisältää Super Mario Worldin tyyliset grafiikat, hyvin perinteiset mekaniikat, sekä sisäistä mainontaa. Mainonnat tienasivat alkuvuodesta 2014 The Vergen raporttien mukaan keskimäärin 50 000 dollaria päivässä.


title: Erkki Korhonen (poliisiylijohtaja)

text: Erkki Juhani Korhonen (20. helmikuuta 1924 Mikkeli – 18. joulukuuta 1982 Helsinki) oli suomalainen virkamies. Hän toimi poliisiylitarkastajana 1967–1973 ja sen jälkeen poliisiylijohtajana 1973–1982.


title: Erkki Korhonen (poliisiylijohtaja)

text: Korhonen suoritti ylemmän oikeustutkinnon 1948 Helsingin yliopistossa ja sai varatuomarin arvon 1950. Hän toimi asianajajana Helsingissä ja Hämeenlinnassa 1950–1951, Kymen 1äänin apulaispoliisitarkastajana 1951–1955, Sippolan nimismiehenä 1955–1960, Lauritsalan nimismiehenä 1960–1967, sisäasiainministeriön poliisiylitarkastajana 1967–1973 ja sen jälkeen poliisiylijohtajana. Hän kuoli äkilliseen sairauskohtaukseen virassa ollessaan joulukuussa 1982.


title: Erkki Korhonen

text: Erkki Korhonen on seuraavien henkilöiden nimi:


title: Robin Hund & Hans glada orkester

text: Robin Hund & Hans glada orkester on vuonna 2012 perustettu suomenruotsalainen lastenmusiikkiyhtye, joka muodostavat laulaja Tomas Järvinen ja kitaristi Henrik Strang. Se on julkaissut myös suomenkielisiä albumeja nimellä "Robin Rekku & Jekkuorkesteri". Vuonna 2018 yhtye voitti parhaan lastenmusiikkialbumin Emma-palkinnon.


title: Jauhen Abramenka

text: Jauhen Sjarhejevitš Abramenka (, , s. 26. helmikuuta 1987 Vitebsk, Valko-Venäjän SNT, Neuvostoliitto) on valkovenäläinen ampumahiihtäjä.


title: Jauhen Abramenka

text: Vancouverin olympialaisissa 2010 ja Sotšin olympialaisissa 2014.


title: Bajat

text: Bajat eli gbayat on etninen ryhmä keskisessä Afrikassa. Sen jäseniä elää Keski-Afrikan tasavallan lounaisosassa, Kamerunin pohjois- ja keskiosassa, Kongon tasavallan pohjoisosassa ja Kongon demokraattisen tasavallan luoteisosassa. 1900-luvun lopussa bajoja oli yhteensä noin 970 000.


title: Bajat

text: Keski-Afrikan tasavallassa bajat ovat suurin etninen ryhmä. Heitä on noin kolmannes koko väestöstä.


title: Bajat

text: Bajojen perinteen mukan johtajia valitaan vain sotien ajaksi. Rauhanaikana kyläpäälliköt toimivat sovittelijoina ja keulakuvina. Ranskalaiset siirtomaaisännät laittoivat kuitenkin kyläpäälliköt hallinnolliseen vastuuseen.


title: Juuso Rämö

text: Juuso Rämö (s. 7. toukokuuta 1994 Tampere) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan vasen laitahyökkääjä.


title: Juuso Rämö

text: Rämö on Tapparan kasvatti. Hän voitti joukkueessa C-nuorten SM-pronssia vuonna 2010 ja B2-nuorten Suomenmestaruuden vuonna 2011. Kauden 2011–2012 Rämö aloitti Tapparan B-nuorissa pelaten SM-karsintoja, mutta hänen runkosarjansa eteni kuitenkin KOOVEE:n joukkueessa B-nuorten I-divisioonassa. Rämö jakoi 13 osumallaan joukkueen sisäisen maalipörssin voiton Joni Mäkelän kanssa.


title: Juuso Rämö

text: Kaudeksi 2013–2014 Rämö siirtyi KOOVEE:stä Tampereen Ilvekseen, jossa hän teki kauden aikana myös SM-liigadebyyttinsä. Rämö pelasi ensimmäisen SM-liigaottelunsa 6. helmikuuta 2014 Oulun Kärppiä vastaan. Hän teki ottelussa myös liigauransa avausmaalin kolmannessa vaihdossaan. Rämö pelasi kauden aikana kaikkiaan neljä SM-liigaottelua. Huhtikuussa 2014 hän teki vuoden mittaisen jatkosopimuksen Ilveksen kanssa.


title: Juuso Rämö

text: Kaudella 2014–2015 Rämö pelasi kolme ottelua sekä Ilveksen SM-liigajoukkueessa että lainalla Mestis-joukkue Lempäälän Kisassa. Kauden 2015–2016 Ilves lainasi hänet taas LeKiin, jossa Rämö pelasi kauden loppuun. Hänen ensimmäinen kokonainen Mestis-kautensa toi 43 runkosarjaottelussa tehot 5+5=10. Rämö pelasi Ilveksessä kauden aikana yhden ottelun. Kaudeksi 2016–2017 hän teki LeKin kanssa uuden, vuoden mittaisen sopimuksen. Syyskuussa 2016 seura lainasi Rämön aluksi viikon mittaisella sopimuksella KeuPa HT:n paitaan, mutta tämän jälkeen Rämön sopimusta jatkettiin marraskuun maaottelutaukoon. Hän pelasi KeuPassa kaikkiaan 13 ottelua, jonka jälkeen Rämö palasi loppukaudeksi LeKin vahvuuteen.


title: Juuso Rämö

text: Rämö siirtyi kaudeksi 2017–2018 1+1-vuotisella sopimuksella Kokkolan Hermekseen. Hän ei saanut joukkueesta kuitenkaan toivotunlaista roolia ja pelasi kolmen harjoitusottelun lisäksi vain yhden Suomen Cupin ottelun, kunnes Rämön sopimus purettiin syyskuussa 2017. Jo samana päivänä hän siirtyi sarjatasoa alemmas Suomi-sarjajoukkue Nokian Pyryn riveihin.


title: Juuso Rämö

text: Rämö on pelannut yhden poikien maaottelun.


title: Marjatta Kapari

text: Liisa Marjatta Kapari (s. 17. helmikuuta 1939 Jyväskylä) on suomalainen kirjallisuuden suomentaja.


title: Miika Huhtanen

text: Miika Huhtanen (s. 23. heinäkuuta 1993 Lappeenranta) on suomalainen jääkiekkopuolustaja, joka pelaa Mestis-joukkue Rovaniemen Kiekossa. Hän kykenee pelaamaan myös juniorivuosiltaan tutulla pelipaikallaan hyökkääjänä.


title: Miika Huhtanen

text: Huhtanen on Saimaan Pallon kasvatti. Hän toimi kaudella 2008–2009 joukkueen C-nuorten kapteenina. Huhtanen pelasi osan kaudestaan myös SaiPan B-nuorissa, joissa hän voitti kauden päätteeksi I-divisioonan hopeaa. A-juniorivuosinaan Huhtanen on kärsinyt myös paljon loukkaantumisista. Hän solmi kolmivuotisen sopimuksen SaiPan SM-liigajoukkueen kanssa kesäkuussa 2011. Ensimmäisellä sopimuskaudellaan 2011–2012 Huhtanen pelasi loukkaantumisten vuoksi vain kolme ottelua lainalla A-nuorten II-divisioonaa PEPO Hockeyssa.


title: Miika Huhtanen

text: Huhtanen teki SM-liigadebyyttinsä kolmannella sopimuskaudellaan 2013–2014 ja pelasi ensimmäisen SM-liigaottelunsa 6. helmikuuta 2014 Jokereita vastaan. Hän pelasi debyytissään nelosketjun keskushyökkääjänä. Huhtanen pelasi kauden aikana kolme SM-liigaottelua. Toukokuussa 2014 hän teki kaksivuotisen jatkosopimuksen SaiPan kanssa.


title: Miika Huhtanen

text: Kaudella 2014–2015 Huhtanen pelasi SaiPassa kolme ottelua. Hän pelasi lisäksi miesten pelejä lainalla myös Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Huhtanen kiinnitettiin loppukaudeksi KeuPan vahvuuteen. Kauden 2015–2016 alussa SaiPa lainasi Huhtasen joulutaukoon asti kestäneellä sopimuksella Savonlinnan Pallokerhoon. Tämän jälkeen hän pelasi SaiPassa kaksi ottelua, jonka jälkeen seura lainasi hänet vuoden 2016 vaihteessa ensin neljän ottelun mittaisella ja sen jälkeen loppukauden kattavalla sopimuksella Mestiksen nousijajoukkue Kokkolan Hermeksen riveihin. SaiPa ei käyttänyt kauden jälkeen Huhtasen sopimuksessa ollutta optiota.


title: Miika Huhtanen

text: Huhtanen teki kaudeksi 2016–2017 vuoden mittaisen sopimuksen Hermeksen kanssa. Hän jäi joukkueessa lopulta kuitenkin pieneen rooliin. Huhtanen kuului miesten joukkueessa pelaamisen ohella myös Hermeksen A-nuorten valmennustiimiin, kunnes hänen sopimuksensa purettiin tammikuussa 2017, jolloin Huhtanen siirtyi loppukaudeksi Rovaniemen Kiekkoon. Hänet hankittiin paikkaamaan Itävaltaan palanneen Marco Zorecin jättämää aukkoa.


title: Lessonansammakko

text: Lessonansammakko ("Pelophylax lessonae", aiemmin "Rana lessonae") on pienikokoinen eurooppalainen vihersammakkolaji, jota on 2010-luvulla löydetty myös Suomesta. Lajille on ehdotettu uutta suomenkielistä nimeä "pikkuvihersammakko".


title: Lessonansammakko

text: Lessonansammakko voi kasvaa 8 cm pituiseksi, mutta yleensä aikuiset yksilöt ovat selvästi alle 6,5 cm pituisia. Keski-Euroopan lessonansammakot ovat vihreitä, ja kutuaikana koiraat muuttuvat sitruunankeltaisiksi. Keskellä lessonansammakon selkää kulkee vaaleampi pitkittäisraita. Koiraiden äänirakot ovat valkoiset. Takaraajat ovat suhteellisesti lyhyemmät kuin muutoin samankaltaisilla mölysammakolla ja syötävällä sammakolla.


title: Lessonansammakko

text: Lessonansammakko on Keski-Euroopassa varsin yleinen ja laajalle levinnyt eläinlaji, mutta Skandinaviassa tavataan lajin uhanalaisia, viime jääkauden jälkeisen lämpökauden reliktipopulaatioita, joissa silmiinpistävin piirre on eläinten ruskea väritys. Myös Suomen lessonansammakot kuuluvat ulkoisten ominaisuuksiensa perusteella tähän pohjoiseen tyyppiin.


title: Lessonansammakko

text: Lessonansammakko kutee myöhään keväällä pienissä vesistöissä, kuten lammissa, allikoissa ja tulvivissa ojissa. Naaras munii 600–3 000 munaa, jotka kuoriutuvat 1–2 viikossa. Kutuajan jälkeen lessonansammakot elävät enimmäkseen maalla, jossa ne myös talvehtivat. Maalle nousseet poikaset ovat 2–3 cm pituisia. Lessonansammakko voi elää luonnossa 6–12-vuotiaaksi.


title: Pori Jazz Kids Festival

text: Pori Jazz Kids Festival on vuodesta 2005 lähtien Porissa järjestetty lastenmusiikkifestivaali. Se pidetään heinäkuussa samaan aikaan Pori Jazz -festivaalin kanssa.


title: Pori Jazz Kids Festival

text: Tapahtuma koostuu ilmaiskonserttien lisäksi musiikkityöpajoista, joissa lapset pääsevät itse harjoittelemaan ja tutustumaan erilaisiin soittimiin. Pori Jazz Kids Festivalin pääpaikka on Kirjurinluoto, jossa sijaitseva Lokki-lava toimii sen konserttiareenana. Konserteissa lapset pääsevät myös itse esiintymään ammattimuusikoiden kanssa.


title: Pori Jazz Kids Festival

text: Viisipäiväinen tapahtuma on kerännyt vuosittain jopa 30 000 kävijää. Pori Jazz Kids Festivalin tuottajana toimii Bianca Morales.


title: Kakkosen kausi 1995

text: Kakkosen kausi 1995 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Toiseksi sijoittuneet joukkueet pelasivat vastakkain kaksiosaiset karsintaottelut, joista voittajat selvisivät Ykköseen. Sijalle 10–12 sijoittuneet joukkueet putosivat Kolmoseen.


title: Kakkosen kausi 1995

text:
Honka Ykköseen yhteismaalin 4-4 vierasmaalisäännön ansiosta
JJK Ykköseen yhteimaalin 5-3


title: Albania talviolympialaisissa 2014

text: Albania osallistui Sotšin talviolympialaisiin 2014.


title: Albania talviolympialaisissa 2014

text: Albania oli ensimmäisen kerran mukana talviolympialaisissa Torinossa 2006. Maan ainoa edustaja oli alppihiihtäjä Erjon Tola. Hän kilpaili supersuurpujottelussa, suurpujottelussa ja pujottelussa. Tola oli mukana myös Vancouverissa 2010 edelleen ainoana albanialaisena. Tola toimi myös Albanian joukkueen lipunkantajana olympialaisten avajaisseremoniassa.


title: Genzebe Dibaba

text: Genzebe Dibaba Keneni (, s. 8. helmikuuta 1991 Bekoji) on etiopialainen keskimatkojen juoksija ja kestävyysjuoksija. Hän on sisäratojen maailmanmestari 1 500 ja 3 000 metrillä, maailmanennätyksen haltija 1 500 metrillä ja 2 000 metrillä sekä sisäratojen maailmanennätyksen haltija 1 500 metrillä, maililla, 3 000 ja 5 000 metrillä.


title: Genzebe Dibaba

text: Dibaba sijoittui Mombasan maastojuoksun MM-kilpailuissa 2007 nuorten sarjassa viidenneksi ja sai pronssia joukkuekilpailussa. Seuraavana vuonna hän voitti Edinburghissa maastojuoksun nuorten maailmanmestaruuden sekä henkilökohtaisessa että joukkuekilpailussa. Hän sai samana vuonna hopeaa Bydgoszczin alle 20-vuotiaiden MM-kilpailujen 5 000 metrillä ajalla 16.16,75. Hän uusi maastojuoksun nuorten maailmanmestaruutensa henkilökohtaisessa ja joukkuekilpailussa Ammanissa 2009. Hän voitti samana vuonna 5 000 metrillä Etiopian-mestaruuden ja alle 20-vuotiaiden Afrikan-mestaruuden sekä sijoittui kahdeksanneksi Berliinin MM-kilpailuissa.


title: Genzebe Dibaba

text: Dibaba sijoittui Bydgoszczin maastojuoksun MM-kilpailuissa 2010 nuorten sarjassa 11:nneksi ja sai hopeaa joukkuekilpailussa. Hän voitti samana vuonna 1 500 metrin Etiopian-mestaruuden ja 5 000 metrin alle 20-vuotiaiden maailmanmestaruuden Monctonissa ajalla 15.08,06. Punta Umbrian maastojuoksun MM-kilpailuissa 2011 hän oli naisten sarjassa yhdeksäs ja sai hopeaa joukkuekilpailussa. Daegun MM-kilpailuissa hän sijoittui 5 000 metrillä kahdeksanneksi.


title: Genzebe Dibaba

text: Dibaba voitti sisäratojen maailmanmestaruuden 1 500 metrillä Istanbulissa 2012 ajalla 4.05,78. Hän voitti samana vuonna Shanghain timanttiliigan kilpailun Etiopian ennätysajalla 3.57,77, mutta karsiutui Lontoon olympialaisissa saman matkan alkuerissä. Moskovan MM-kilpailuissa 2013 hän sijoittui 1 500 metrillä kahdeksanneksi.


title: Genzebe Dibaba

text: Dibaba juoksi 1 500 metrin sisäratojen maailmanennätyksen 3.55,17 Karlsruhessa 1. helmikuuta 2014. Hän paransi Jelena Sobolevan entistä maailmanennätystä yli kolme sekuntia. Dibaban aika oli tuohon mennessä 2000-luvun paras 1 500 metrin aika ulkoratakilpailut mukaan lukien. Viisi päivää myöhemmin hän paransi yli seitsemän sekuntia Meseret Defarin nimissä ollutta 3 000 metrin sisäratojen maailmanennätystä juostuaan Tukholmassa ajan 8.16,60. Tätä paremmin on ulkoradoillakin juostu vain Pekingissä 1993. Juoksun väliaikana hän teki 2 000 metrin sisäratojen Afrikan ennätyksen 5.34,3. 15. helmikuuta 2014 hän juoksi Birminghamissa kaikkien aikojen parhaan sisärata-ajan kahdella maililla, 9.00,48.


title: Genzebe Dibaba

text: Dibaba voitti sisäratojen maailmanmestaruuden 3 000 metrillä Sopotissa 2014 ajalla 8.55,04. Hän sai Marrakechin Afrikan-mestaruuskilpailuissa hopeaa 5 000 metrillä. Hän voitti maanosien cupissa 3 000 metriä 2014.


title: Genzebe Dibaba

text: 19. helmikuuta 2015 hän juoksi Tukholmassa 5 000 metrin sisäratojen maailmanennätyksen 14.18,86. Dibaba juoksi 1 500 metrin uuden Afrikan ennätyksen 3.54,11 Barcelonassa 8.7.2015. Aika oli paras tulos 18 kauteen. Hän juoksi 1 500 metrin maailmanennätyksen 3.50,07 Monacossa 17. heinäkuuta 2015. Edellinen ennätys oli Qu Yunxian 3.50,46 vuodelta 1993. Pekingin MM-kisoissa 2015 Dibaba voitti kultaa 1 500 metrillä ajalla 4.08,09. 5 000 metrillä hän oli kolmas ajalla 14.44,14. 17. helmikuuta 2016 Dibaba juoksi Tukholmassa sisäratojen mailin maailmanennätyksen 4.13,31. Hän paransi Doina Melinten 26 vuotta vanhaa ennätystä lähes neljällä sekunnilla. Hän voitti Portlandin MM-hallikilpailuissa 2016 kultaa 3 000 metrillä ajalla 8.47,43. Rion olympialaisissa Dibaba sijoittui 1 500 metrillä hopealle ajalla 4.10,27. Hän juoksi mailin ulkoratojen Afrikan ennätyksen 4.14,30 Roveretossa 6. syyskuuta 2016.


title: Genzebe Dibaba

text: 7. helmikuuta 2017 Dibaba juoksi Sabadellin sisäradalla 2 000 metrillä maailmanennätyksen 5.23,75. Tulos alitti Sonia O’Sullivanin ulkoradoilla juokseman ennätyksen yli 1,5 sekunnilla. Hän saavutti maastojuoksun MM-kilpailuissa 2017 hopeaa sekaviestissä.. Lontoon MM-kilpailuussa 2017 hän oli 1 500 metrillä kahdestoista. Hän voitti sisäratojen maailmanmestaruuden Birminghamissa 2018 sekä 1 500 metrillä ajalla 4.05,27 että 3 000 metrillä ajalla 8.45,05.


title: Genzebe Dibaba

text: Genzebe Dibaba kuuluu menestyksekkääseen juoksijasukuun, sillä Tirunesh ja Ejegayehu Dibaba ovat hänen sisaruksiaan ja Derartu Tulu on hänen serkkunsa.


title: Jakub Čutta

text: Jakub Čutta (s. 29. joulukuuta 1981 Jablonec nad Nisou, Tšekkoslovakia) on tšekkiläinen jääkiekkopuolustaja, joka pelasi kaudella 2015–2016 Ruotsin toiseksi korkeimmalla sarjatasolla HockeyAllsvenskan-joukkue VIK Västerås HK:ssa. Isokokoinen Čutta on fyysinen puolustava puolustaja. Hän on myös varsin jäähyherkkä. Čutta on pelannut urallaan myös kahdeksan NHL-ottelua Washington Capitalsissa.


title: Jakub Čutta

text: Čutta on HC Liberecin kasvatti. WHL-joukkue Swift Current Broncos varasi hänet 45. pelaajana . Čutta siirtyi joukkueeseen kaudeksi 1998–1999 keräten kuusi tehopistettä. Toisella kaudellaan 1999–2000 hän keräsi runkosarjassa 14 tehopistettä. Čutta pelasi kauden aikana CHL Top Prospects Gamessa. Lopulta Washington Capitals varasi hänet toisella kierroksella 61. pelaajana . Čutta aloitti Capitalsissa jo varauksensa jälkeisen kauden 2000–2001 ja teki NHL-debyyttinsä kauden avauskierroksella 6. lokakuuta 2000 Los Angeles Kingsia vastaan. Hän sai ottelussa jääaikaa 16.55 minuuttia. Kolmen NHL-ottelun jälkeen Capitals palautti Čuttan WHL:ään.


title: Jakub Čutta

text: Kausi 2001–2002 oli Čuttalle ensimmäinen kokonainen Capitalsin organisaatiossa. Hän pelasi kaksi NHL-ottelua ja vietti kautensa suurimmaksi osaksi farmijoukkue Portland Piratesissa, AHL:ssä. Kauden 2002–2003 Čutta pelasi siellä kokonaan tehden liigan yhden kauden piste-ennätyksensä tehoilla 3+12=15. Kaudella 2003–2004 hän pelasi kolme NHL-ottelua. Kausi 2004–2005 eteni luonnollisesti kokonaan farmissa vuoksi. Elokuussa 2005 Čutta teki vuoden mittaisen jatkosopimuksen Capitalsin kanssa. Kauden 2005–2006 hän pelasi kokonaan seuran uudessa farmijoukkue Hershey Bearsissa.


title: Jakub Čutta

text: Čutta palasi kaudeksi 2006–2007 kotimaahansa ja kasvattajaseuraansa HC Libereciin, jossa hän pelasi ensimmäiset Extraliga-ottelunsa. Čuttan tulokaskausi toi 37 runkosarjaottelussa kaksi syöttöpistettä ja 99 jäähyminuuttia sekä kuudessa playoff-ottelussa yhden syöttöpisteen ja 16 jäähyminuuttia. Kauden 2007–2008 hän pelasi Venäjän superliigassa Neftehimik Nižnekamskin ja Traktor Tšeljabinskin joukkueissa. Kaudeksi 2008–2009 Čutta palasi Extraligaan ja siirtyi HC Karlovy Varyn riveihin voittaen kauden päätteeksi Tšekin-mestaruuden. Kaudella 2009–2010 hän teki liigan yhden kauden piste-ennätyksensä tehoilla 7+4=11 ja oli Ondřej Němecin ohella joukkueensa eniten maaleja tehnyt puolustaja. Kaudella 2010–2011 Čutta sivuutti Extraligan yhden kauden piste-ennätystään tehoilla 3+8=11. Hän voitti myös joukkueen sisäisen jäähypörssin 88 minuutillaan.


title: Jakub Čutta

text: Čuttan oli tarkoitus jatkaa Karlovy Varyssa myös kaudella 2011–2012, mutta hänen sopimuksensa kuitenkin purettiin lähinnä seuran taloudellisista syistä toukokuussa 2011, eikä Čuttalle ollut enää tarvetta. Hän jatkoi uraansa BK Mladá Boleslavin riveissä, joka putosi kuitenkin kauden päätteeksi Extraligasta 1. česká hokejová ligaan. Čutta jatkoi kuitenkin uraansa Extraligassa ja palasi kaudeksi 2012–2013 kasvattajaseuraansa HC Libereciin. Kesken kauden 2013–2014 hän siirtyi loppukauden kattavalla sopimuksella SM-liigajoukkue Saimaan Palloon. Joulukuussa 2014 Čutta palasi kotimaahansa ja siirtyi HC Pardubicen riveihin oltuaan ilman sopimusta alkukauden 2014–2015.


title: Jakub Čutta

text: Syyskuun 2015 lopulla Čutta siirtyi loppukauden 2015–2016 kattavalla sopimuksella Ruotsin toiseksi korkeimmalle sarjatasolle HockeyAllsvenskanin VIK Västerås HK:hon oltuaan alkukauden ilman sopimusta. Kevätkaudella seura sai negatiivistä huomiota, kun Čutta ensin loukkasi polvensa taklaustilanteessa, eikä VIK suostunut kustantamaan hänen magnettikuvauksiaan. Seuran lääkärin mielestä kuvaukset eivät olleet tarpeellisia. Čutta lensi lopulta itse maksamiinsa kuvauksiin kotimaahansa, jossa hänen jalastaan löydettiin hengenvaarallinen 8 senttimetrin mittainen veritulppa. Čutta sai vammaansa hoitoa, eikä hän palannut enää Västeråsiin. Kaudella 2017-2018 Cutta pelasi Tsekkiläisessä HC Litvínovissa yhdeksän peliä.


title: Jakub Čutta

text: Čutta pelasi alle 20-vuotiaiden MM-kilpailuissa vuonna 2001, jolloin hän voitti maailmanmestaruuden. Čutta on pelannut myös yhteensä 25 A-maaottelua lähinnä Euro Hockey Tour -tasolla jääden niissä ilman tehopisteitä.


title: Mozyrsol

text: Mozyrsol () on Valko-Venäjän Mazyrissä sijaitseva suolatehdas. Tämä Mazyrissä toimiva yhtiö perustettiin vuonna 1982 muutamaa vuotta aiemmin (1975) Mazyristä löytyneiden suolavarantojen hyödyntämiseksi. Nykyään osakeyhtiö Mozyrsolissa työskentelee runsas 1000 henkeä ja se on osa Valko-Venäjän elintarvikealan valtionkonserni Belgospištšepromiin. Yhtiö kertoo tuottaneensa 30 toimintavuoden aikana yli 8 miljoonaa tonnia elintarvikesuolaa ja olevansa johtavia tyhjiökuivattujen suolojen valmistajia Euroopassa ja IVY-maissa. Muita IVY-maiden suolanvalmistajia ovat esimerkiksi venäläinen Sibsol ja ukrainalainen Artemsol.


title: Mozyrsol

text: Yhtiö on lievästi voitollinen; vuonna 2012 yhtiön nettotulos oli 68,0 miljardia Valko-Venäjän ruplaa eli noin 6,0 miljoonaa euroa. Valtionhallinto oli vuonna 2013 listannut Mozyrsolin niiden 80 valtiollisen yrityksen joukkoon, joiden tuli tulouttaa osa voitostaan suoraan valtiolliseen kehitysrahastoon.


title: Etiopian nälänhätä 1983–1985

text: Etiopian nälänhätä 1983–1985 oli Etiopiassa vuosina 1983–1985 vallinnut nälänhätä, jonka seurauksena maan pohjoisosissa menehtyi arviolta 400 000 ihmistä. Myös Etiopian muissa osissa kuoli kymmeniä tuhansia ihmisiä. Nälänhädän syntymiseen johti Etiopian poliittisten tilanteen lisäksi maassa vallinnut kuivuus. Etiopian hallinnon Avustus ja uudelleensijoitus-komission (RRC) mukaan maataloustuotannon sadot olivat vuosina 1980 ja 1981 normaalilla tasolla ja vuosian 1982 kaikkien aikojen suurin lukuun ottamatta Tigray-maakunnan itäosia.


title: Etiopian nälänhätä 1983–1985

text: Etiopiassa 20-vuotta käynnissä ollut sisällissota Neuvostoliiton ja Kuuban tukemaa hallintoa vastaan heikensi maan taloudellista kantokykyä merkittävästi.


title: Etiopian nälänhätä 1983–1985

text: Etiopian tilanne herätti paljon huomiota eri puolilla maailmaa. Tunnetuimmaksi kampanjaksi ruoka-avun saamiseksi Etiopiaan nousi irlantilaisen rockmuusikon Bob Geldofin käynnistämä Band Aid -projekti. Se huipentui kesällä 1985 Lontoossa ja Philadelphiassa järjestettyihin Live Aid -hyväntekeväisyyskonsertteihin.


title: Etiopian nälänhätä 1983–1985

text: Etiopiaan keräsi brittiläisten muusikoiden lisäksi apua muun muassa amerikkalaisten artistien USA for Africa sekä heavymuusikoista koostunut Hear 'n Aid. Myös suomalaiset rockartistit osallistuivat Apua! Orkesterin muodossa.


title: Urquhartin lause

text: Urquhartin lause on euklidisen geometrian tulos, joka kuuluu seuraavasti: Olkoot ABB' ja AC'C suoria ja BC:n ja B'C':n leikkauspiste D. Jos on voimassa AB + BD = AC' + C'D, niin AB' + B'D = AC + CD. Dan Pedoe on sanonut lausetta euklidisen geometrian alkeellisimmaksi lauseeksi, koska se sisältää vain suoria ja etäisyyksiä.


title: Romanshorn

text: Romanshorn on kaupunki Koillis-Sveitsissä, Thurgaun kantonissa. Kaupungissa on runsaat 10 000 asukasta.


title: Romanshorn

text: Romanshorn sijaitsee Mittellandin tasankoalueella, Bodenjärven lounaisrannalla.


title: Romanshorn

text: SBB:n rautatiet Winterthurista, Rorschachista ja Kreuzlingenistä sekä SOB:n rautatie Sankt Gallenista yhdistyvät Romanshornin asemalla.


title: Romanshorn

text: Romanshornista on autolauttayhteys Bodenjärven yli Saksaan, Friedrichshafeniin.


title: Erityinen kotietsintä

text: Erityinen kotietsintä tarkoittaa Suomen pakkokeinolain mukaan epäillyn rikoksen johdosta tehtävää, esitutkintaviranomaisen suorittamaa todisteiden etsintää sellaisessa tilassa, jossa etsinnän kohteeksi on syytä olettaa joutuvan tietoa, jota koskee eräät laissa yksilöidyt takavarikkokiellot. Kyseessä voi olla joko kotirauhan suojaama paikka, jossa muuten olisi kyse yleisestä kotietsinnästä tai muu paikka, joissa normaalisti suoritettaisiin laissa tarkoitettu paikanetsintä.


title: Erityinen kotietsintä

text: Erityinen kotietsintä eroaa muista etsinnöistä siinä, että siitä päättää tuomioistuin. Jos kuitenkin kyseessä on kiiretilanne tai jos muun etsinnän yhteydessä havaitaan, että on syytä olettaa etsinnän kohdistuvan takavarikkokiellossa olevaan aineistoon, erityiseksi kotietsinnäksi muuttuvasta etsinnästä päättää pidättämiseen oikeutettu virkamies, eli useimmiten rikosasian tutkinnanjohtaja. Toinen ero on se, että erityisessä kotietsinnässä on aina mukana etsintävaltuutettu, jonka tällaisesta etsinnästä päättävä taho asettaa tehtäväänsä. Etsintävaltuutetun tehtävänä on huolellisesti ja ilman aiheetonta viivytystä valvoa, ettei takavarikkokieltoa rikota takavarikoimalla tai jäljentämällä takavarikkokiellon alaista materiaalia. Etsintävaltuutetuksi on määrättävä suostumuksensa perusteella asianajaja, julkinen oikeusavustaja tai ylemmän korkeakoulututkinnon suorittanut muu henkilö, joka asiantuntemuksensa ja käytännön kokemuksensa perusteella on etsinnän kohde huomioon ottaen sopiva toimimaan etsintävaltuutettuna kyseessä olevassa tapauksessa.


title: Erityinen kotietsintä

text:
Huomioon otettavat takavarikkokiellot koskevat käytännössä lähinnä potilas- ja asianajosalaisuuksia sekä toimittajien lähdesuojaa. Etsintä muun muassa lääkäriasemalla, asianajotoimistossa tai lehden toimituksessa on herkästi uuden lain mukaista erityistä kotietsintää. Myös asianajajan tai varsinkin freelancetoimittajan kotona tehtävän kotietsinnän osalta erityisen kotietsinnän kynnys usein ylittyy.
Myös viranomaisen salassa pidettäviä tietoja koskevan takavarikkokiellon mahdollinen käsilläolo johtaa erityiseen kotietsintään. Näin ollen esimerkiksi virkarikostutkinnassa sosiaalitoimistossa tai poliisiasemalla voidaan olettaa tutkinnan kohteeksi joutuvan myös sellaista tietoa, jota ei saa takavarikoida.


title: Erityinen kotietsintä

text: Kaikkein vakavimpien rikosten tutkinnassa moni takavarikkokielto väistyy eikä erityinen kotietsintä tule kyseeseen. Väistyviä ovat potilastietoihin, toimittajan lähdetietoihin ja muun kuin rikoksesta epäillyn oikeudenkäyntisalaisuuksiin liittyvät takavarikkokiellot. Rajana on se, että tutkittavasta rikoksesta voidaan tuomita kuusi vuotta tai pitempi vankeusrangaistus. Sen sijaan virkasalaisuuksiin ja valtion turvallisuuteen sekä rikoksesta epäillyn henkilön asianajajansa kanssa käymään kirjeenvaihtoon ja muihin tällaista asianajoa koskeviin asiakirjoihin liittyvät takavarikkokiellot säilyvät myös törkeimpiä rikoksia tutkittaessa.


title: Rorschach (kaupunki)

text: Rorschach on tiheästi asuttu, pieni kaupunki Koillis-Sveitsissä, Sankt Gallenin kantonissa. Kaupungissa on vajaat 10 000 asukasta.


title: Rorschach (kaupunki)

text: Rorschach sijaitsee Bodenjärven etelärannalla.


title: Rorschach (kaupunki)

text: SBB:n rautatiet Romanshornista, Sargansista ja Sankt Gallenista sekä Appenzeller Bahnenin rautatie Heidenista yhdistyvät Rorschachin asemalla.


title: Rorschach (kaupunki)

text: Moottoritie A1 ohittaa Rorschachin eteläpuolelta.


title: Catherine Samba-Panza

text: Catherine Samba-Panza (s. 26. kesäkuuta 1954) on poliitikko Keski-Afrikan tasavallasta. Maan parlamentti valitsi hänet väliaikaiseksi presidentiksi vuoden 2014 alussa. Sitä ennen hän oli maan pääkaupunki Banguin pormestari. Hän vannoi virkavalansa 23. tammikuuta 2014.


title: Catherine Samba-Panza

text: Samba-Panza on taustaltaan kristitty, mutta häntä pidetään neutraalina maan uskontokuntien välisissä kiistoissa. Ensimmäisessä puheessaan valintansa jälkeen Samba-Panza korosti olevansa ”koko kansan presidentti”.


title: Catherine Samba-Panza

text: Samba-Panza on opiskellut oikeustiedettä Banguin yliopistossa ja Pariisissa. Opintojensa jälkeen hän perusti vakuutusyhtiön. Hän lähti politiikkaan vuonna 2003, kun François Bozizé syrjäytti Ange-Félix Patassén hallinnon. Samba-Panza osallistui sovitteluihin ja tuli tunnetuksi puolueettomana ja lahjomattomana.


title: Karmustiini

text: Karmustiini (CHClNO) on nitrosoureioihin kuuluva syöpälääkkeenä käytettävä yhdiste. Sen vaikutusmekanismi perustuu alkylointiin ja sitä käytetään erityisesti aivokasvaimien hoidossa.


title: Karmustiini

text: Karmustiini metaboloituu ihmiskehossa maksassa ja sen aineenvaihduntatuote kloorietyylidiatsohydroksidi on lääkeaineena aktiivinen. Karmustiini alkyloi DNA:n pyridiiniemäksiä tyypillisimmin sytosiinin. Karmustiinissa on kaksi alkyloivaa ryhmää ja näin DNA-säikeet ristisitoutuvat toisiinsa. Tämä johtaa syöpäsolujen kasvun estymiseen ja syöpäsolujen kuolemaan. Karmustiinia käytetään aivokasvainten kuten glioomien, myeloomien ja lymfoomien hoidossa. Karmustiinia voidaan käyttää myös kantasoluhoitojen yhteydessä. Karmustiinia voidaan käyttää yhdessä temotsolomidin ja sädehoidon kanssa. Karmustiinia käytetään ainoastaan infuusiona suonensisäisesti. Samalla tavoin vaikuttavaa lomustiinia voidaan annostella suun kautta.


title: Karmustiini

text: Vakavin karmustiinin haittavaikutus on sen luuydintoksisuus ja siitä seuraava luuydinsuppressio. Muita haittavaikutuksia ovat muun muassa huonovointisuus ja pitkäaikaisessa käytössä voi ilmentyä munuaisvaurioita ja keuhkofibroosia. Syöpäsolut saattavat myös kehittää vastustuskyvyn karmustiinille ja muille nitrosoureajohdannaisille.


title: Karmustiini

text: Karmustiinia syntetisoidaan 2-kloorietyyliamiinin ja 2-kloorietyyli-isosyanaatin välisellä reaktiolla. Tässä syntyvä 1,3-bis(2-kloorietyyli)urea reagoi dityppitrioksidin kanssa muodostaen karmustiinia.


title: Vuoden 2014 talviolympialaisten mitalitaulukko

text: Vuoden 2014 talviolympialaisissa oli mukana urheilijoita 88 eri maasta, jotka kilpailivat 98 olympiatapahtumassa. Mitalitaulukon ykkössijan saavutti isäntämaa Venäjä.


title: Henry Clay Frick

text: Henry Clay Frick (19. joulukuuta 1849 West Overton, Pennsylvania – 2. joulukuuta 1919 New York) oli yhdysvaltalainen liikemies ja suurlahjoittaja, joka rakensi merkittävän osan Pittsburghin teräs- ja koksiteollisuudesta.


title: Henry Clay Frick

text: Frick aloitti koksiuunien valmistuksen vuonna 1870 ja perusti seuraavana vuonna Frick and Company -yrityksen. 1870-luvun laman aikana hän onnistui hankkimaan omistukseensa suuret koksivarannot ja kykeni siten tarjoamaan polttoainetta Pittsburghin kasvavalle rauta- ja terästeollisuudelle. Vuonna 1889 Frick palkattiin Carnegie Brothers and Companyn toimitusjohtajaksi, ja hänelle annettiin tehtäväksi järjestää uudelleen yhtiön terästuotanto. Hän onnistuikin kehittämään Carnegien yhtiöstä maailman suurimman teräksen ja koksin valmistajan. Kauaskantoisiin toimenpiteisiin kuului myös yhtiön johtavan kilpailijan, Duquesne Steel Worksin, ostaminen. Frickillä oli myös merkittävä rooli U. S. Steel -teräsyhtiön perustamisessa vuonna 1901, ja hän toimi myöhemmin sen johtokunnan puheenjohtajana. Hän johti vastaavassa asemassa myös useita rautatieyhtiöitä.


title: Henry Clay Frick

text: Vuoden 1892 Homesteadin terästehtaiden lakon aikana Frick esiintyi työnantajapuolen johtavana edustajana, jolloin anarkisti Alexander Berkman ampui ja puukotti häntä, mutta hän jäi henkiin.


title: Henry Clay Frick

text: Frick keräsi suuren taidekokoelman. Hänen testamenttilahjoituksellaan perustettiin Frick Collection -taidemuseo, joka toimii hänen rakennuttamassaan talossa New Yorkin Fifth Avenuella. Hän lahjoitti myös 61 hehtaarin laajuisen puiston Pittsburghin kaupungille ja suuria summia Princetonin yliopistolle.


title: Anu Seppälä

text: Anu Seppälä (s. 10. helmikuuta 1939 Viipuri) on suomalainen toimittaja ja kirjailija.


title: Annikka Haavio-Tapaninen

text: Kaisa Annikka Haavio-Tapaninen (s. 13. tammikuuta 1939 Yläne) on suomalainen kirjailija.


title: Annikka Haavio-Tapaninen

text: Annikka Haavion vanhemmat olivat pappi, runoilija Jaakko Haavio ja Kaisa Olivia Weckström.


title: Annikka Haavio-Tapaninen

text:
Nimellä "Annikka Haavio-Tapaninen":
Nimellä "Annikka Haavio":


title: Kakkosen kausi 1999

text: Kakkosen kausi 1999 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Sijoille 11–12 sijoittuneet putosivat suoraan Kolmoseen.


title: Kakkosen kausi 1999

text: Ykköseen nousivat suoraan Rakuunat Lappeenrannasta, Tervarit Oulusta, Åbo IFK ja FC Hämeenlinna.


title: Carlo Levi

text: Carlo Levi (29. marraskuuta 1902 Torino, Italia – 4. tammikuuta 1975 Rooma), oli Italian juutalainen kirjailija ja kuvataiteilija, aktivisti, antifasisti ja hän oli koulutukseltaan lääkäri. Hän oli erä maansa huomattavimpia 1900-luvun kertojia.


title: Carlo Levi

text: Carlo Levin tunnetuin teoksensa on "Cristo si è fermato a Eboli", joka julkaistiin vuonna 1945 ja tunnetaan meillä Suomessa nimellä "Jumalan selän takana" 1956. Siinä kirjoittaja kertoo omasta sisäisestä maanpaosta Lucanian kaupunkiin Alianoon Italiassa, kun hänet oli pidätetty suhteistaan poliittisiin aktivisteihin. Vuonna 1979 teki elokuvaohjaaja Francesco Rosi kirjaan perustuvan elokuvan "Kristus pysähtyi Eboliin". Kirjan Lucania, nykyisin Basilicata, oli historiallisesti katsottuna kaikkein köyhintä ja jälkeenjääneintä seutua koko eteläisessä Italiassa. Tämä Levin sympaattinen ja vailla poliittista agendaa oleva teos herätti sodanjälkeisen italialaiset päättäjät toiminaan ”etelän ongelman” ratkaisemiseksi.


title: Carlo Levi

text: Levi syntyi Torinossa, Piemonten maakunnassa, keskiluokkaiseen ja juutalaistaustaiseen Ercole Levin ja hänen vaimonsa Annetta Trevesin, joka oli italialaisen lehtimiehen ja merkittävän poliitikon Claudio Trevesin sisar, perheeseen. Levi pääsi ylioppilaaksi vuonna 1917 Torinon Liceo Alfierista. Hän opiskeli lääketiedettä Torinon yliopistossa ja valmistui sieltä erinomaisin arvosanoin vuonna 1924.


title: Carlo Levi

text: Opiskeluaikanaan hän tutustui ja ystäväystyi Piero Geobettin kanssa. Tämä johdatti Levin kiinnostuksen poliittiseen aktivismiin, ja jatkui läpi hänen elämänsä. Melko pian yliopistosta valmistumisensa jälkeen Levi esitteli muutamia taideteoksiin Venetsian VIX Biennaalessa.


title: Carlo Levi

text: Carlo Levi ei kuitenkaan hylännyt täysin lääketiedettä taiteellisen työnsä tähden. Vuosina 1924 – 1938 hän työskenteli Torinon yliopistossa professori Michelin assistenttina. Samaan aikaan hän myös suoritti jatko-opintojaan Pariisissa, mutta vuoden 1927 aikana Levi kuitenkin teki päätöksen omistautua kokonaan taiteelliselle työskentelylle. Pariisissa oleskelunsa aikana, niin lääketieteilijänä kuin taiteilijanakin, Carlo Levi solmi useita tärkeitä ystävyyssuhteita 1900-luvun tärkeisiin vaikuttajiin, joista mainittakoon mm. Sergei Prokofjev, Igor Stravinsky, Alberto Moravia ja Giorgio de Chirivo. Vuosina 1932 – 1934 Levi asui Pariisissa, joskin käväisi enonsa Claudio Trevesin hautajaisissa vuonna 1933.


title: Matti Tuovinen (kirjailija)

text: Matti Veikko Tuovinen (s. 25. helmikuuta 1939 Karttula) on suomalainen nuortenkirjailija ja opettaja.


title: Emmy Abrahamson

text: Emmy Abrahamson (s. 1976) on ruotsalainen nuortenkirjailija. Hänen kirjansa "Only väg is upp" oli ehdolla August-palkinnon saajaksi vuonna 2012.


title: Matti Tuovinen

text: Matti Antero Tuovinen (3. joulukuuta 1922 Helsinki – 4. heinäkuuta 2015 Helsinki) oli suomalainen ulkoministeriön virkamies ja valtiosihteeri.


title: Matti Tuovinen

text: Matti Tuovisen vanhemmat olivat hallintoneuvos Jalo Väinö Tuovinen ja Hilja Sofia Koskinen. Tuovinen pääsi ylioppilaaksi Helsingin normaalilyseosta 1941 ja valmistui valtiotieteen kandidaatiksi 1947.


title: Matti Tuovinen

text: Tuovinen toimi Maalaisliiton eduskuntaryhmän sihteerinä 1948–1958 sekä pääministeri V. J. Sukselaisen henkilökohtaisena sihteerinä 1957. Hän oli lehdistöavustajana Suomen Washingtonin suurlähetystössä 1958–1961 ja sen jälkeen ulkoasiainministeriön lehdistötoimistossa jaostopäällikkönä 1962–1965, apulaisosastopäällikkönä 1965–1971 ja toimistopäällikkönä 1971. Tuovinen oli ulkoasiainministeriön neuvottelevana virkamiehenä 1971–1972, poliittisen osaston päällikkönä 1972–1975 sekä valtiosihteerinä ja valtioneuvoston ulkoasiainvaliokunnan sihteerinä 1975–1985. Tuovista pidettiin sovittelevana ja harkitsevana, presidentti Urho Kekkosen linjan uskollisena tukijana, mutta myös itsenäisenä. Eläkkeelle jäätyään hän toimi vielä parlamentaarisen puolustustoimikunnan puheenjohtajana 1985–1987 sekä UKK-perinneyhdistyksen puheenjohtajana 1987–1991.


title: William Gibbs McAdoo

text: William Gibbs McAdoo (31. lokakuuta 1863 lähellä Mariettaa, Georgia – 1. helmikuuta 1941 Washington) oli yhdysvaltalainen demokraattisen puolueen poliitikko, joka toimi Yhdysvaltain valtiovarainministerinä vuosina 1913–1918.


title: William Gibbs McAdoo

text: McAdoo työskenteli alun perin lakimiehenä Chattanoogassa, josta hän muutti 1892 New Yorkiin ja siirtyi liikealalle. Hän johti kahta rautatieyhtiötä, jotka yhdistyivät Hudson and Manhattan Railroad Companyksi. Yhtiö rakennutti 1904 ensimmäisen rautatietunnelin Hudson-joen ali ja myöhemmin useita muita. McAdoo tuki demokraatti Woodrow Wilsonia vuoden 1910 vaaleissa New Yorkin kuvernööriksi ja 1912 presidentiksi. Presidentiksi valittu Wilson nimitti hänet valtiovarainministerikseen. McAdoo oli yksi presidentti Wilsonin luotetuimpia miehiä hallituksessa, ja jäätyään leskeksi hän meni vuonna 1914 uudelleen naimisiin presidentin tyttären Eleanor Randolph Wilsonin kanssa. McAdoon valtiovarainministerikauden alussa perustettiin Yhdysvaltain keskuspankki Federal Reserve System ja hänestä tuli 1914 sen johtokunnan ("Federal Reserve Board") ensimmäinen puheenjohtaja.


title: William Gibbs McAdoo

text: Yhdysvaltain liityttyä ensimmäiseen maailmansotaan vuonna 1917 McAdoo päätti rahoittaa sodankäynnin myymällä ylihinnoiteltuja sotaobligaatioita, jotka tunnettiin nimellä "Liberty Bonds". Niillä saatiin kerättyä noin 18 miljardia dollaria sodan loppuun mennessä. McAdoo pyrki säilyttämään hallintonsa läheiset suhteet liikemaailmaan samanaikaisesti kun valtion sääntelyä lisättiin. Joulukuusta 1917 alkaen McAdoo toimi myös Yhdysvaltain rautateiden pääjohtajana, kun liittovaltio otti sodan vuoksi rautatiet valvontaansa. Työkuorman rasittamana hän jätti eroanomuksensa heti kun sota päättyi marraskuussa 1918 ja ero astui voimaan seuraavan vuoden alusta. Sodan jälkeen McAdoota pidettiin yhtenä demokraattisen puolueen johtajista ja Wilsonin perinnön jatkajana. Hän pyrki huonolla menestyksellä puolueensa presidenttiehdokkaaksi vuosina 1920 ja 1924. Vuosina 1933–1938 hän edusti Kalifornian osavaltiota senaatissa.


title: Montoro

text: Montoro on kunta Etelä-Italiassa Avellinon maakunnassa Campanian alueella. Kunta perustettiin vuonna 2013, kun kaksi kuntaa, Montoro Inferiore (10 579 asukasta) ja Montoro Superiore (8 877 asukasta), yhdistyivät.


title: Sage Kotsenburg

text: Sage Kotsenburg (s. 27. heinäkuuta 1993 Idaho) on yhdysvaltalainen lumilautailija. Hän voitti kultaa Sotšin olympialaisissa vuonna 2014 ensimmäistä kertaa olympiatasolla kisatussa slopestylessa.


title: Sage Kotsenburg

text: Vuosina 2010 ja 2012 Kotsenburg oli toisella sijalla X Gamesin slopestyle-kilpailuissa. Vuonna 2011 hän saavutti pronssia big airissa.


title: Katarina Kieri

text: Katarina Kieri (s. 1965) on ruotsalainen kirjailija. Hän on saanut August-palkinnon kirjasta "Dansar Elias? Nej!" vuonna 2004 ja Astrid Lindgren -palkinnon vuonna 2012.


title: RUP (täsmennyssivu)

text: RUP on lyhenne, joka voi tarkoittaa muun muassa seuraavia asioita:


title: Coracle

text: Coracle tai corracle (laus. [ˈkɒrəkəl]) on pieni nahkapohjainen korivene, jota on perinteisesti käytetty Walesissa, mutta myös osissa Lounais-Englantia sekä Irlannin ja Skotlannin joilla. Coraclen kaltaisia veneitä käytetään muuallakin, kuten muun muassa Intiassa ja Vietnamissa.


title: Coracle

text: Runko tehdään pajunvitsaksista punomalla tai tavallisimmin saarniliisteistä korin tapaan ja sen ulkopuolelle kiinnitetään rasvatusta naudanvuodasta valmistettu vaippa. Nykyään vaippa valmistetaan huomattavasti halvemmasta ja helpommin uusittavasta tervakankaasta ja jopa pressukankaasta, tämän sanotaan puolittavan aluksen painon ja siten parantavan sen kuljetettavuutta kantamalla.


title: Coracle

text: Coraclea liikutetaan vedessä tavallisesti polviasennossa takamusta teljoon nojaten ja meloen keulan edessä kahdeksikkoa. Sitä ei rungon muodon vuoksi voi meloa sivuilta, sillä siten se vain pyörii paikallaan..


title: Coracle

text: Coracle on tavallisesti 90–120 cm leveä ja 120–180 cm pitkä.


title: Raimo Meltti

text: Raimo Väinö Meltti (30. huhtikuuta 1939 Kotka – 23. lokakuuta 2009) oli suomalainen dramaturgi, kirjailija, käsikirjoittaja, suomentaja, ohjaaja ja näyttelijä.


title: Raimo Meltti

text: Meltti suoritti teatteritutkinnon Teatterikorkeakoulun korkeakouluosastolla 1964–1967 ja hän opiskeli myös taidehistoriaa, kirjallisuutta ja kieliä Helsingin yliopistossa.


title: Raimo Meltti

text: Meltti toimi Kansallisteatterissa dramaturgina 1967–1973 ja hän oli Teatterikorkeakoulun opettajana 1968–1969 sekä Teatteriohjaajien Liiton sihteerinä 1968–1970.


title: Raimo Meltti

text: Meltti teki käsikirjoituksia tv- ja radio-ohjelmiin ja hän oli muun muassa Montreux’ssä palkitun Ällitälli-ohjelman yhtenä käsikirjoittajana. Hän teki myös freelancerina radio-ohjelmia Yleisradion Radio 1:n yhteiskunnalliselle toimitukselle vuosina 1979–1986. Lisäksi Meltti toimi muun muassa ohjaajana harrastajateattereissa ja oli näyttelijänä espoolaisessa Hyökyvuoren teatterissa vuodesta 2001 alkaen.


title: Erkki Peuranen

text: Erkki Olavi Peuranen (21. huhtikuuta 1939 Säynätsalo – 19. helmikuuta 2006 Jyväskylä) oli suomalainen venäjän kielen ja kirjallisuuden professori ja runoilija. Hänet tunnettiin erityisesti Aleksandr Puškinin tuotannon asiantuntijana.


title: Erkki Peuranen

text: Peuranen suoritti tohtorin tutkinnon Moskovan yliopistossa ja hän valmistui filosofian tohtoriksi myös Helsingin yliopistosta.


title: Erkki Peuranen

text: Peuranen toimi Jyväskylän yliopiston venäjän kielen ja kirjallisuuden vt. professorina vuosina 1976–1982 ja professorina 1983–2004. Hän oli vuodesta 1991 Venäjän tiedeakatemian filologisten tieteiden kunniatohtori ja akatemian historiallis-kielitieteellisen osaston ulkomainen jäsen vuodesta 2003.


title: Erkki Peuranen

text: Peuranen oli Säynätsalon kunnanvaltuuston varapuheenjohtajana ja SKDL:n kunnanvaltuutettuna 1985–1992.


Jääkiekon nuorten maailmanmestaruuskilpailut 2018 olivat järjestyksessään 42. jääkiekon alle 20-vuotiaiden MM-kisat ja ne pelattiin Yhdysvaltojen Buffalossa.


title: Jääkiekon nuorten maailmanmestaruuskilpailut 2018

text: 1. divisioona  A-lohko


text: 2. divisioona  A-lohko


text:
3. divisioona
Karsinnat


title: Kruunutikankontti

text: Kruunutikankontti ("Cypripedium reginae") on Pohjois-Amerikassa kasvava isokukkainen ruohovartinen kasvi. Se on Minnesotan osavaltion kansalliskukka.


title: Kruunutikankontti

text: Kasvi on 30-60 cm korkea. Se kukkii kesä-heinäkuussa. Kukkavanan päässä on tavallisimmin yksi, joskus kaksi kukkaa, jonka muut terälehdet ovat valkoiset mutta "kontti" osittain vaaleanpunainen.


title: Kruunutikankontti

text: Kruunutikankontti kasvaa kosteissa kuusimetsissä ja soilla.


title: Minnesota (täsmennyssivu)

text: Minnesota tarkoittaa muun muassa seuraavaa:


title: Andorra talviolympialaisissa 2014

text: Andorra osallistui Sotšin talviolympialaisiin 2014. Andorralaisten hiihtoseurojen jäsenet osallistuivat talviolympialaisiin vuosina 1952, 1956, 1960 ja 1964. He osallistuivat eri maiden joukkueissa, koska Andorra ei ollut olympiamaa ennen Innsbruckin olympialaisia 1976. Tällä kertaa Andorralla oli mukana 6 urheilijaa. Alppihiihtäjä Miterra Gutierrez toimi Andorran joukkueen lipunkantajana olympialaisten avajaisseremoniassa.


title: Keltakylkimedestäjä

text: Keltakylkimedestäjä ("Cinnyris moreaui") on medestäjien heimoon kuuluva varpuslintu.


title: Keltakylkimedestäjä

text: Keltakylkimedestäjää tavataan suhteellisen pienellä alueella Tansaniassa. Laji on vielä yleinen, mutta se on vähenemässä elinympäristöjen tuhoutumisen vuoksi. Se on luokiteltu silmälläpidettäväksi.


title: BelTA

text: BelTA eli Valkovenäläinen uutistoimisto (BelTA) (, ) on Valko-Venäjän tasavallan virallinen uutis- ja tietotoimisto. Yritysmuodoltaan se on tasavallan unitaarinen yritys (RUP).


title: BelTA

text: Uutistoimisto tuottaa päivittäin (arkipäivisin) noin 150-170 uutista verkkosivuilleen ja yhtiön valokuvapalvelu noin 100 valokuvaa. Yhtiöllä on Minskissä sijaitsevan päätoimipisteen lisäksi Valko-Venäjän aluekeskuksissa (Brest, Homel, Hrodna, Mahiljou, Vitsebsk), sekä Moskovassa, Vilnassa ja Moldovan Chișinăussa. Uutistoimiston pääkieli on venäjä; verkkouutisia toimitetaan lisäksi myös valkovenäjän, englannin, espanjan ja saksan kielellä.


title: BelTA

text: Uutis- ja tietotoimisto on perustettu joulukuussa 1918 Venäjän uutistoimiston Valko-Venäjän osastona nimellä BelOtROSTA. Uutistoimiston nimi vaihtui useasti (БелРОСТА, БелКТА, Белинформ; BelROSTA, BelKTA, Belinform) ja se toimi Neuvostoliiton aikana tiiviissä yhteistyössä Neuvostoliiton uutistoimisto TASSin (Telegrafnoje agentstvo Sovetskogo Sojuza) kanssa. Valko-Venäjän itsenäistymisen jälkeen 1991 uutistoimisto sai uuden tasavallan valtiollisen uutistoimiston aseman ja nykyisen nimensä BelTA.


title: BelTA

text: BelTAlla on uutistoiminnan lisäksi muutamia julkaisuja. Yhtiö julkaisee viikkolehteä "7 Dnei" (7 дней, ), neljännesvuosittain ilmestyvää "Economy of Belarus" -aikakauslehteä (Экономика Беларуси, ja ; yhteistyössä Valko-Venäjän talousministeriön kanssa) sekä kuukausijulkaisu "Belaruskaja Dumka"a (Беларуская думка, ). Lisäksi yhtiö julkaisee kirjoja, kirjasia, julisteita ja myy julkaisupalveluja muille yrityksille.


title: Pulskamedestäjä

text: Pulskamedestäjä ("Cinnyris loveridgei") on medestäjien heimoon kuuluva varpuslintu.


title: Pulskamedestäjä

text: Pulskamedestäjää tavataan hyvin pienellä alueella Tansaniassa. Kannanarviot vaihtelevat 21 000–166 000 yksilön välillä. Laji on luokiteltu erittäin uhanalaiseksi ja sitä uhkaa elinympäristöjen tuhoutuminen.


title: Kaunomedestäjä

text: Kaunomedestäjä ("Cinnyris pulchellus") on medestäjien heimoon kuuluva varpuslintu.


title: Kaunomedestäjä

text: Kaunomedestäjää tavataan Länsi-Afrikasta Keski-Afrikan pohjoisosien kautta Itä-Afrikkaan kulkevalla alueella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Vickers Viscount

text: Vickers Type 630/663/700 Viscount on brittiläinen nelimoottorinen potkuriturbiinein varustettu matkustajalentokone. Ensilentonsa vuonna 1948 lentänyt konetyyppi oli 1950- ja 1960-luvuilla melko suosittu muun muassa hyvän polttoainetaloutensa ansiosta. Kone kulutti senaikaisia suihkukonetyyppejä vähemmän polttonestettä. Erityisesti lyhyillä ja keskipitkillä matkoilla suosittua konetyyppiä valmistettiin 445 kappaletta vuosina 1950−1963. Tyyppi säilyi käytössä vielä 1970-luvulle ja osin jopa 1980-luvulle saakka.


title: Vickers Viscount

text: Koneen MTOW eli enin lentoonlähtöpaino oli noin 30 tonnia ja suurin matkalentonopeus 520−580 km/h. Keskimääräinen matkustajamäärä oli noin 40−70 henkeä, käytetystä versiosta riippuen. Kantama eli lentomatka tyvenessä (ei tuulivaikutusta huomioiden) täysin tankein oli 2 740−3 380 kilometriä. Konetyyppi käytti englantilaisia Rolls-Royce Dart R.Da -potkuriturbiineja.


title: Vickers Viscount

text: Konetyypille sattui useita vakavia lento-onnettomuuksia, ajankohtana jolloin siviilimatkustusilmailu kasvoi huimin harppauksin. Vickers Viscountin kehityskautena useat nykyisin arkipäiväiset lentoturvallisuuteen liittyvät tekniikat ja käytänteet olivat vakavasti puutteellisia.


title: Vickers Viscount

text: Samassa lentopainoluokassa ja vastaavalla matkustajamäärällä olevia kilpailijoita ovat olleet ainakin Curtiss C-46 Commando ja Convair Metropolitanin tyypit 340 ja 440. Viscountista kehiteltiin jatkotyönä suurempi konetyyppi Vickers Vanguard.


title: Viinivyömedestäjä

text: Viinivyömedestäjä ("Cinnyris mariquensis") on medestäjien heimoon kuuluva varpuslintu.


title: Viinivyömedestäjä

text: Viinivyömedestäjää tavataan laajalla alueella Afrikan etelä- ja itäosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Jokimedestäjä

text: Jokimedestäjä ("Cinnyris shelleyi") on medestäjien heimoon kuuluva varpuslintu.


title: Jokimedestäjä

text: Jokimedestäjää tavataan Kongon demokraattisessa tasavallassa, Malawissa, Mosambikissa, Tansaniassa, Sambiassa ja Zimbabwessa. Lajin kannankehitys on vakaa, ja se on luokiteltu elinvoimaiseksi.


title: Juhani Toukola

text: Juhani Antero Toukola (s. 19. marraskuuta 1956, Turku) on Suomen valtakunnanvouti. Hän kirjoitti ylioppilaaksi Aurajoen yhteiskoulusta 1975 ja valmistui 1982 oikeustieteen kandidaatiksi Turun yliopistosta.


title: Juhani Toukola

text: Työuransa Toukola aloitti Loviisan virkaa toimittavana kaupunginvoutina 1982–1984 ja hän siirtyi sieltä Haminan viransijaiseksi kaupunginvoudiksi vuosiksi 1984–1985. Vuodet 1986–1988 Toukola toimi oikeusministeriössä viransijaisena suunnittelijana, viransijaisena nuorempana hallitussihteerinä, virkaa toimittavana nuorempana hallitussihteerinä ja viransijaisena ulosoton ylitarkastajana. Hän jatkoi työtään Helsingin ulosottoviraston virkaa toimittavana kaupunginvoutina 1988–1990, kaupunginvoutina 1991–1996 ja kihlakunnanvoutina 1996–2004. Helsingistä Toukola siirtyi Vantaan kihlakunnanviraston ulosotto-osaston johtavaksi kihlakunnanvoudiksi 2004. Vantaalta Toukola palasi oikeusministeriöön määräaikaiseksi ulosottojohtajaksi vuosiksi 2006–2009 ja sieltä Itä- ja Keski-Uudenmaan ulosottoviraston johtavaksi kihlakunnanvoudiksi 2008. Vuodesta 2010 lähtien Juhani Toukola on toiminut Turussa valtakunnanvoudinviraston valtakunnanvoutina.


title: Juhani Toukola

text: Virkatyönsä ohella Toukola on toiminut muun muassa Suomen kaupunginvoutien yhdistyksen (sittemmin Suomen kihlakunnanvoudit ry:n) hallituksen jäsenenä 1991, sihteerinä 1992–1998 ja puheenjohtajana 1998–2007. Kansainväliseen järjestötoimintaan hän on osallistunut International Association of Sheriff Officers and Judicial Officers -järjestön Suomen edustajana 1995–2007. Toukola on osallistunut myös muiden järjestöjen toimintaan sekä työskennellyt valiokunnissa ja toimikunnissa. Vapaa-ajallaan hän osallistuu innokkaasti lintujen tarkkailuun ja bongaukseen.


title: Maija Dahlgren

text: Reeta Maija Dahlgren (o.s. Seppälä, 20. heinäkuuta 1927 Lahti – 9. toukokuuta 2014 Helsinki) oli suomalainen toimittaja. Hän työskenteli Yleisradiossa parikymmentä vuotta.


title: Maija Dahlgren

text: Keskikoulun käytyään Maija Dahlgren opiskeli Yhteiskunnallisessa korkeakoulussa vuosina 1946–1949 ja aloitti toimittajan uransa kotikaupunkinsa kokoomuslaisessa Lahti-lehdessä vuosina 1948–1951. Vuosina 1951–1954 hän työskenteli Yhtyneiden Kuvalehtien mainososastolla, vuosina 1955–1958 toimittajana Kuva-Posti -lehdessä ja vuosina 1958–1962 Suomen Kuvalehdessä. Vuosina 1962–1964 hän oli Eevan kauneus- ja vuosina 1964–1968 Eeva-lehden päätoimittajana sekä vuosina 1968–1975 Suomen Kuvalehden vakituisena avustajana. Vuonna 1975 Dahlgren siirtyi toimittajaksi Yleisradioon, josta hän jäi eläkkeelle vuonna 1990. Työnsä ohella hän avusti kirjoituksillaan muiden muassa "Suomen Sotilas-, Uusi Suomi-, Seura-, Kotiliesi-" ja "Me Naiset" -lehtiä. Harrastuksikseen Dahlgren mainitsi historian ja ”Suomen kansan identiteetin terävöittämisen”.


title: Maija Dahlgren

text: 1980-luvulla Dahlgren pakinoi "Puolin ja toisin" -nimisessä radio-ohjelmassaan. Syksyllä 1981 Dahlgren ja Yleisradion nuorten radion toimittaja Anneli Tempakka herättivät huomiota arvosteltuaan ohjelmissaan edellisenä vuonna käynnistyneessä Rockradiossa esitettyjen suomalaisten rockkappaleiden sanoituksia ja Rockradion toimittajien kielenkäyttöä. Dahlgren otti omassa ohjelmassaan esille erityisesti Hassisen koneen kappaleen ”Rappiolla”. Hän luki ohjelmassaan myös hämeenlinnalaisen perheenisän lähettämän kirjeen, jossa radiossa esitettyä rockmusiikkia syytettiin huliganismiin ja tiettyyn poliittiseen katsantokantaan kasvattavaksi. Kritiikistä huolimatta Rockradio jatkoi Yleisradion ohjelmistossa aina vuoteen 1990 saakka.


title: Maija Dahlgren

text: Maija Dahlgren lopetti "Puolin ja toisin" -pakinointinsa radiossa vuonna 1985 Yleisradion ohjelmaneuvoston päätettyä supistaa hänelle myönnettyä lähetysaikaa viiteen minuuttiin kerrallaan.


title: Maija Dahlgren

text: Maija Dahlgrenin puoliso vuodesta 1954 oli toimittaja Nils Bertil Dahlgren (1914–1966). Heillä oli kaksi tytärtä ja yksi poika.


title: Kongonmedestäjä

text: Kongonmedestäjä ("Cinnyris congensis") on medestäjien heimoon kuuluva varpuslintu.


title: Kongonmedestäjä

text: Kongonmedestäjää tavataan Kongon tasavallassa ja Kongon demokraattisessa tasavallassa. Lajin on raportoitu olevan melko yleinen, ja se on luokiteltu elinvoimaiseksi.


title: Lampimedestäjä

text: Lampimedestäjä ("Cinnyris erythrocercus") on medestäjien heimoon kuuluva varpuslintu.


title: Lampimedestäjä

text: Lampimedestäjää tavataan Afrikan itäosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Teuvo Tuominen

text: Teuvo Vilho Tuominen (21. joulukuuta 1927 Tampere – 2010) oli suomalainen koripalloilija ja koripallovalmentaja ja -toimija. Hän vaikutti lajissa myös liittotasolla.


title: Teuvo Tuominen

text: Tampereen Pyrinnön kasvatti Tuominen kuului pelaajana Pyrinnön miesten SM-sarjajoukkueeseen vuosina 1952 ja 1954.


title: Teuvo Tuominen

text: Tuominen toimi Pyrinnössä koripallovalmentajana vuosina 1946–1958, minä aikana seuran naisten edustusjoukkue voitti neljä Suomen mestaruutta ja miesten edustusjoukkue nousi pääsarjatasolle. Vuosina 1953–1958 Tuominen toimi Suomen naismaajoukkueen päävalmentajana, ja miesten maajoukkueen johtoryhmässä hän oli mukana vuoden 1953 EM-kilpailuissa. Suomen Koripalloliiton liittohallituksen jäsenenä hän toimi 1940–, 1950–, 1970– ja 1980–luvuilla. Liiton jäsenlehden päätoimittajana hän toimi vuodet 1979–1982. Pyrinnössä hän teki lähes kaikkia mahdollisia tehtäviä yli 60 vuoden ajan ja oli perustamassa Delfin Basket -turnausta. Hän työskenteli urheilun ulkopuolella hallintojohtajana. Tuominen kuoli 82-vuotiaana vuonna 2010.


title: Ståle Sandbech

text: Ståle Sandbech (s. 3. kesäkuuta 1993 Bærum) on norjalainen lumilautailija. Hän saavutti hopeaa Sotšin olympialaisissa vuonna 2014 ensimmäistä kertaa olympiatasolla kisatussa slopestylessa.


title: Ståle Sandbech

text: Vuosina 2013 ja 2014 Sandbech sijoittui kolmanneksi X Gamesin big airissa.


title: Klaava Media

text: Klaava Media on kirjankustantamo, joka on erikoistunut sähkökirjojen tuotantoon. Suomalainen sähköisen kirjallisuuden pioneeriyritys julkaisi ensimmäisen e-kirjansa vuonna 2010. Kustantajan julkaisuohjelma on laajentunut suomenkielisistä e-kirjoista myös englanninkielisiin teoksiin ja multimediakirjoihin. Klaava Median omistaa Andalys Oy.


title: Armenia talviolympialaisissa 2014

text: Armenia osallistui Sotšin talviolympialaisiin 2014. Maastohiihtäjä Sergey Mikayelyan toimi Armenian joukkueen lipunkantajana olympialaisten avajaisseremoniassa. Armeniaa edusti vuoden 2014 olympialaisissa neljä urheilijaa kahdessa eri lajissa. Ainuttakaan mitalia maa ei kuitenkaan kisoista saavuttanut.


title: Kerstin Lindman-Strafford

text: Kerstin Margareta Lindman-Strafford (s. 30. toukokuuta 1939 Turku) on suomalainen Lontoossa asuva ruotsin ja englannin kielellä kirjoittanut kirjailija ja toimittaja.


title: Kerstin Lindman-Strafford

text: Lindman-Strafford valmistui humanististen tieteiden kandidaatiksi Åbo Akademista ja hän suoritti Master of Arts-tutkinnon Washingtonin yliopistossa Seattlessa.


title: Unimate

text: Unimate oli ensimmäinen teollisuusrobotti. Se otettiin käyttöön vuonna 1961 General Motorsin Inland Fisher Guide plant-tehtaalla New Jerseyn osavaltion Ewing townshipissä.


title: Unimate

text: George Devol (1912–2011) oli 1950-luvun alusta alkanut selvittää yleiskäyttöistä, tietokoneohjattua manipulaattoria tietokoneiden magneettinauhakelojen käsittelyyn ja kirjoitti tästä vuonna 1954 patenttihakemuksen. Sen kuvaus kattoi myös teollisuusrobotin toiminnan. Devolille myönnettiin patentti 1961. Laitteen kehityskustannus oli suuri ja Devol sai rahoittajaksi yrityksen nimeltä Consolidated Diesel Electronic (Condec). Unimation Incorporated aloitti Condecin osana. Johtajaksi Unimationille palkattiin Joseph Engelberger (s. 1925).


title: Unimate

text: Ensimmäisen robotin General Motorsille myi Devol itse. Robotin tehtävänä oli palvella painevalukonetta. Unimate 1900 -mallinen robotti nosti punahehkuisia autonosia, käytti osat jäähdytysnesteessä ja siirsi ne sitten kuljettimelle. Työntekijät eivät vastustaneet automaatiota, koska olivat varmoja koneen epäonnistumisesta. Toisaalta robotin työtehtävä oli myös likainen, yksitoikkoinen ja vaarallinen.


title: Unimate

text: Robottia esiteltiin ensimmäisen kerran julkisesti vuonna 1961 Chicagon messuilla, jossa robotilla koottiin kirjaimista yksinkertaisia lauseita. Engelberger pääsi vuonna 1966 esittelemään robotin ohjelmoitavuutta Johnny Carsonin isännöimässä "The Tonight Show’ssa", jossa robotti muun muassa kaatoi olutta, löi golfpalloa ja johti orkesteria.


title: Unimate

text: Unimate-robottia voidaan kuvata nivelöidyksi käsivarreksi, jonka liikkeitä ohjasi rumpumuistiin tallennetut komennot. Käsivarsi pystyi kääntymään jalustallaan, keinumaan keskivartalosta ja pidentämään kättään työntämällä liukutankoa ulospäin. Ranne pystyi kiertymään vaaka-akselin ympäri ja ranteeseen oli kiinnitetty työkalupihti. Ohjelmoitavia akseleita oli siis neljä ja työkalu. Robotti oli sähkökäyttöinen, koska tuolloin hydrauliikkaa ei saatu toimimaan luotettavasti. Robotin kehittäjät joutuivat mekaniikan lisäksi kehittämään myös sopivaa tietokonetta ohjaukseen.


title: Jacques Lecoq

text: Jacques Lecoq (15. joulukuuta 1921 – 19. tammikuuta 1999) oli ranskalainen näyttelijä, miimikko ja teatteriopettaja. Hän perusti kansainvälisen teatterikoulun Pariisiin ("L'École Internationale de Théâtre Jacques Lecoq") vuonna 1956 ja opetti siellä kuolemaansa asti vuoteen 1999.


title: Jacques Lecoq

text: Lecoq korosti opetuksessaan fyysistä teatteria, liikettä ja pantomiimia. Hän kiinnostui teatterista nuoruudessaan urheiluharrastuksen, erityisesti voimistelun kautta. Hän piti liikkeen geometriaa ja urheilun rytmiikkaa eräänlaisena fyysisenä runoutena.


title: Jacques Lecoq

text: Lecoq asui muutamia vuosia Italiassa, jossa hän perehtyi Commedia dell'arteen ja esiintyi Dario Fon kanssa. Lecoqin oppilaita ovat olleet muun muassa Geoffrey Rush, Isla Fisher, Toby Jones ja Gates McFadden. Suomalaisia Jacques Lecoqin teatterikoulussa opiskelleita ovat Marc Gassot ja Merja Pöyhönen.


title: Fritz von Below

text: Fritz Wilhelm Theodor Karl von Below (23. syyskuuta 1853 Danzig – 23. marraskuuta 1918 Weimar) oli saksalainen kenraali, joka palveli ensimmäisessä maailmansodassa.


title: Fritz von Below

text: Below aloitti upseerinuransa vuonna 1873 ensimmäisessä kaartinrykmentissä. Hänestä tuli 1901 rykmentin- ja 1904 prikaatinkomentaja sekä 1905 kenraalimajuri ja pääesikunnan päämajoitusmestari. Vuodesta 1908 hän oli kenraaliluutnantti ja divisioonankomentaja sekä vuodesta 1912 jalkaväenkenraali ja XXII armeijakunnan komentaja. Sitä hän komensi myös maailmansodan alussa ja osallistui 1914 Saksan keisarikunnan 6. armeijan taisteluihin Lothringenissa. Vuodenvaihteessa Below armeijakuntineen siirrettiin itärintamalle ja hän osallistui 10. armeijan mukana Masurian järvien toiseen taisteluun helmikuussa 1915. Huhtikuussa hänet ylennettiin länsirintamalla toimineen 2. armeijan komentajaksi Karl von Bülowin tilalle. Kolmen divisioonan vahvuinen armeija vastasi Noyonin ja Commecourtin välisestä rintamaosuudesta.


title: Fritz von Below

text: Kesä–heinäkuussa 1916 Belowin 2. armeija kohtasi brittien massiivisen suurhyökkäyksen Sommen taistelussa. Vastoin Saksan esikuntapäällikkö Erich von Falkenhaynin oletusta Below oli arvellut odotetun hyökkäyksen kohdistuvan juuri omalle rintamaosuudelleen, ja oli siksi valmistautunut siihen parhaansa mukaan. Heinäkuun 19. päivänä 2. armeija jaettiin kahtia, ja Below sai komentoonsa siitä erotetun 1. armeijan, joka sijoitettiin Sommen pohjoispuolelle. Huhtikuussa 1917 1. armeija koottiin vielä kerran uudelleen 3. ja 7. armeijan osista Champagnen luo, ja Below sai johtaa siellä ranskalaisten käynnistämän Nivellen offensiivin torjumista. Kesällä 1918 hän komensi vielä 9. armeijaa Soissonsin eteläpuolella, mutta jätti palveluksen 8. elokuuta. Below jatkoi armeijan palveluksessa marraskuussa 1918 tapahtuneeseen kuolemaansa asti. Uransa viimeisessä vaiheessa hän osallistui uuden ohjesännön valmisteluun Saksan armeijalle.


title: Fritz von Below

text: Fritz von Below oli kenraali Otto von Belowin serkku.


title: Kaarina Huhtinen

text: Leena Kaarina Huhtinen (s. 3. huhtikuuta 1939 Jyväskylä) on suomalainen opettaja ja kirjailija.


title: Kaarina Huhtinen

text: Huhtisen vanhemmat olivat lääkäri Väinö Antero Ryynänen ja Ulla Inkeri Poussa. Hän pääsi ylioppilaaksi Karjalan yhteiskoulusta 1959 ja valmistui filosofian kandidaatiksi 1962 Helsingin yliopistosta. Huhtinen toimi äidinkielen opettajana ensin Tampereella ja Savonlinnassa ja sitten vuodesta 1980 Suonenjoella.


title: Otto von Below

text: Otto von Below (18. tammikuuta 1857 Danzig – 15. maaliskuuta 1944 Danzig) oli saksalainen kenraali, joka palveli ensimmäisessä maailmansodassa. Hän komensi useita eri armeijoita lähes kaikilla rintamilla.


title: Otto von Below

text: Below aloitti upseerinuransa 80. jalkaväkirykmentissä vuonna 1875. Hän oli vuodesta 1905 jalkaväkirykmentin komentajana, sai 1909 ylennyksen kenraalimajuriksi sekä 1912 jalkaväenkenraaliksi, ja jälkimmäisessä yhteydessä nimityksen divisioonankomentajaksi. Maailmansodan syttyessä Below komensi aluksi reservidivisioonaa Itä-Preussissa ja osallistui Gumbinnenin ja Masurian järvien taisteluihin. Marraskuusta 1914 alkaen hän komensi 8. armeijaa, joka osallistui Masurian järvien toiseen taisteluun helmikuussa 1915. Toukokuusta joulukuuhun 1915 Below komensi Niemenin armeijaa Kuurinmaalla ja lokakuussa 1916 hänet siirrettiin armeijakunnan komentajaksi Salonikin rintamalle Makedoniaan. Huhtikuusta syyskuuhun 1917 hän oli 6. armeijan komentajana länsirintamalla ja osallistui Arrasin taisteluun.


title: Otto von Below

text: Belowin maine perustuu pitkälti hänen saavuttamaansa suurvoittoon Italian armeijasta Caporetton taistelussa lokakuussa 1917. Hänen komentamansa saksalais-itävaltalainen 14. armeija mursi italialaisten linjat 24. lokakuuta ja tuotti näille katastrofaalisen tappion. Tämän voiton jälkeen Below siirrettiin takaisin länsirintamalle, nyt 17. armeijan komentajaksi. Maaliskuussa 1918 käynnistetyssä suurhyökkäyksessä Saksan sotilasjohto odotti hänen kykenevän Arrasissa samanlaiseen läpimurtoon kuin edellisenä vuonna Caporettossa, mutta tässä hän tuotti pettymyksen. Aivan sodan lopussa, lokakuussa 1918 hänet siirrettiin vielä 1. armeijan komentajaksi ja hän johti saksalaisten peräntymistä Reimsiin, johon oli tarkoitus luoda viimeinen puolustuslinja. Sodan jälkeen Below toimi kesäkuuhun 1919 saakka läntisen alueen kodinturvajoukkojen komentajana.


title: Otto von Below

text: Otto von Below oli kenraali Fritz von Belowin serkku.


title: Henrik Johan Gummerus

text: Henrik Johan Gummerus (22. toukokuuta 1774 Marttila, toisen tiedon mukaan 20. toukokuuta 1775 Koski Tl – 13. heinäkuuta 1836 Högby, Öölanti) oli suomalainen pappi ja kansannousun johtaja.


title: Henrik Johan Gummerus

text: Gummeruksen vanhemmat olivat komministeri Henrik Gummerus vanhempi ja Johanna Bäcksten. Hän valmistui papiksi 1799 ja toimi Suomen sodan alkaessa apulaisena Ahvenanmaalla Finströmissä. Siellä hän liittyi nimismies Erik Arénin toveriksi vapauttamaan ahvenanmaalaisia venäläisistä. Hänen johdollaan noin 450 kalastajaa ja talopoikaa kävi 10. toukokuuta 1808 parituntisen taistelun Kumlingessa samansuuruisen venäläisjoukon kanssa. Gummerus onnistui miehineen vangitsemaan venäläiset, jotka vietiin Tukholmaan. Palkkioksi teostaan hän sai Miekkatähdistön nauhassa kannettavan mitalin ja hovisaarnaajan arvon. Gummerus toimi sitten Ahvenanmaalla olevien joukkojen sotarovastina, mutta muutti 1810 Ruotsiin ja tuli 1812 Högbyn kirkkoherraksi Öölantiin, jonne hänet on haudattu.


title: Henrik Johan Gummerus

text: Gummeruksen puoliso vuodesta 1805 oli Maria Helene Hult (k. 1841).


title: Hermann von François

text: Hermann Karl Bruno von François (31. tammikuuta 1856 Luxemburg – 15. toukokuuta 1933) oli saksalainen kenraali, joka palveli ensimmäisessä maailmansodassa. Hänellä oli merkittävä rooli itärintaman ensimmäisissä taisteluissa syksyllä 1914.


title: Hermann von François

text: François aloitti upseerinuransa vuonna 1875 kaartinrykmentissä. Hänestä tuli 1905 rykmentinkomentaja ja 1913 jalkaväenkenraali ja ensimmäisen armeijakunnan komentaja. Sen johdossa hän osallistui myös maailmansodan ensimmäisiin taisteluihin Itä-Preussissa 1914. François oli hyökkäävä ja omapäinen. Aivan sodan alussa hän käynnisti 8. armeijan komentajan Max von Prittwitzin tietämättä hyökkäyksen Stallupönenissä. Françoisin menestys kannusti myös Prittwitzin hyökkäämään, mutta tappiollisen Gumbinnenin taistelun jälkeen Pritwittz korvattiin Paul von Hindenburgilla ja Erich Ludendorffilla. Tannenbergin taistelussa François rikkoi myös Ludendorffin määräyksiä ja lähti hyökkäämään puolustautumisen sijasta. Saavutetun menestyksen vuoksi hänen toimiaan katsottiin läpi sormien, mutta Ludendorff menetti luottamuksensa häneen. Hindenburgin siirryttyä koko itärintaman päälliköksi François komensi kahdeksatta armeijaa hetken aikaa loka–marraskuussa 1914. Sen jälkeen hän ei kuitenkaan enää saanut armeijaa komentoonsa, vaan joutui toimimaan lopun sodan ajan armeijakunnan komentajana.


title: Hermann von François

text: Keväällä 1915 François osallistui 41:nnen reserviarmeijakunnan komentajana Eberhard von Mackensenin johtamaan suurhyökkäykseen itärintamalla. Kesäkuusta 1915 kesäkuuhun 1918 hän oli 7. armeijakunnan komentajana länsirintamalla Ranskassa. Hän jätti sotapalveluksen lokakuussa 1918.


title: Hermann von François

text: François kirjoitti useita sotahistoriallisia tutkimuksia ja sodan jälkeen pari muistelmakirjaa.


title: BelaPAN

text: BelaPAN (, ) on Valko-Venäjällä toimiva yksityisomisteinen, valtiovallasta riippumaton uutis- ja tietotoimisto. Uutistoimiston lisäksi yhtiöön kuuluu multimediauutistuotantoa sekä analyysi- ja monitorointiosasto. BelaPAN julkaisee uutisiaan ja analyysejään myös Belorusskije novosti -verkkolehtensä (, naviny.by) välityksellä venäjäksi ja englanniksi. Yritysmuodoltaan BelPAN se on suljettu osakeyhtiö (ZAO).


title: BelaPAN

text: Tietotoimiston perusti sen johtanana yhä toimiva toimittaja Ales Lipai (, ) Valko-Venäjän itsenäistymisvuonna 1991. Uutistoimistolla on kirjeenvaihtajia eri puolilla Valko-Venäjää. Uutistoimisto tuottaa verkkouutisia valkovenäjän, venäjän ja englannin kielellä. BelaPAN:in uutisia pidetään verraten riippumattomana ja luotettavana tiedonlähteenä maassa, jonka valtiollinen tietotoimisto BelTA on puolestaan vahvasti sidoksissa valtiojohtoon.


title: BelaPAN

text: BelaPANin uutisiin viitataan laajalti sanomalehdistössä ja sähköisissä tiedotusvälineissä niin Valko-Venäjällä kuin ulkomaillakin. Uutistoimisto tuottaa uutisten lisäksi analyysejä ja lehdistökatsauksia. BelaPANin verkkosivuston uutisista ja muusta aineistosta pääosa on vain rekisteröityneiden, maksavien tilaaja-asiakkaiden saatavilla. Uutistoimiston asiakaskunta sisältää sekä valkovenäläisiä julkisen vallan yhteisöjä että kansainvälisiäkin organisaatioita, pankkeja ja rahoituslaitoksia. Suuri osa uutisista ja analyyseistä julkaistaan kuitenkin yhtiön verkkolehdessä.


title: Alankomaat talviolympialaisissa 2014

text: Alankomaat osallistui Sotšin talviolympialaisiin 2014.


title: Alankomaat talviolympialaisissa 2014

text: Sotšissa Alankomaita edusti 41 urheilijaa neljässä eri urheilumuodossa. Pikaluistelija Jorien ter Mors toimi Alankomaiden joukkueen lipunkantajana olympialaisten avajaisseremoniassa.


title: Alankomaat talviolympialaisissa 2014

text: Alankomaat saavutti Sotšissa yhteensä 24 mitalia, joista 23 tuli pikaluistelusta ja yksi kaukalopikaluistelusta. Pikaluistelussa jaossa olleista 30 henkilökohtaisesta mitalista alankomaalaiset saivat 21. Maa saavutti neloisvoiton naisten 1 500 metrillä ja kolmoisvoitot miesten 500 metrillä, 5 000 metrillä ja 10 000 metrillä. Lopullisessa mitalitilastossa Alankomaat oli sijalla 5.


title: Alankomaat talviolympialaisissa 2014

text: Alankomaiden joukkue voitti yhteensä 24 mitalia joista 23 tuli pikaluistelusta ja yksi kaukalopikaluistelusta.


title: Alankomaat talviolympialaisissa 2014

text: Pikaluistelijat pääsivät jokaisille palkintokorokkeille miesten 500 metrin, miesten 5 000 metrin, miesten 10 000 metrin ja naisten 1 500 metrin kilpailuissa. Alankomaista tuli ensimmäinen valtio päästyään jokaiselle palkintokorokkeille talviolympialaisissa.


title: Alankomaat talviolympialaisissa 2014

text: Naisten 1 500 metrin pikaluistelussa, Alankomaiden urheilijat sijoituivat sijoille 1, 2, 3 ja 4; ensimmäisenä tuloksena pikaluistelun historiassa urheilijoiden ollessa samasta valtiosta.


title: Töysän kirkko

text: Töysän kirkko on entisen Töysän kunnan alueella Alavudella sijaitseva kirkkorakennus. Puinen ristikirkko on valmistunut vuonna 1800. Kirkon torni valmistui vasta 1824 ja kellotapuli seuraavana vuonna.


title: Töysän kirkko

text: Kirkon rakentamiseen saatiin lupa vuonna 1798 ja rakentaminen aloitettiin samana vuonna. Kirkkosuunnitelman laati kuortanelainen Yrjänä Lepistö. Rakennustyö oli edennyt jo hyvän matkaa, kun rakentamisesta kuullut maaherra määräsi työt keskeytettäväksi. Suunnitelmat piirrettiin puhtaaksi ja lähetettiin tarkastettavaksi Tukholmaan. Suunnitelma hyväksyttiin, kirkkoa tulisi vain hiukan madaltaa ja pienentää tornia. Tasavartinen sisäviisteinen ristikirkko valmistui käyttökuntoon vuonna 1800. Ristikohdassa oleva torni rakennettiin vasta vuonna 1824 ja erillinen kellotapuli 1825. Torni on Tukholman yli-intendentin konttorin hyväksymien suunnitelmien mukainen ja kellotapuli Lepistön suunnitelman mukaan tehty. Kirkossa on noin 700 istumapaikkaa.


title: Töysän kirkko

text: Instumenttina kirkossa on ollut ensin urkuharmoni ja sitten pneumaattiset urut vuodesta 1909 lähtien. Niiden fasadi ja urkukaappi säilytettiin, kun nykyiset 20-äänikertaiset mekaaniset urut otettiin käyttöön vuonna 1983.


title: Töysän kirkko

text: Kirkon alttaritaulu on taidemaalari Väinö Hämäläisen vuonna 1908 maalaama ”Jeesus ja syntinen nainen”. Kirkkotekstiileistä huomattava osa on hankittu 1982, jolloin useaan kertaan korjattuun kirkkoon tehtiin viimeisin suuri peruskorjaus.


title: Töysän kirkko

text: Tapulissa on kaksi kelloa: pienempi on hankittu vuonna 1800, se on valettu Tukholmassa. Isompi kello valettu Venäjällä ja hankittu 1829.


title: Felix von Bothmer

text: Felix von Bothmer (10. joulukuuta 1852 München – 18. maaliskuuta 1937 München) oli saksalainen kenraali, joka palveli komentajana ensimmäisessä maailmansodassa.


title: Felix von Bothmer

text: Kreivi Bothmer osallistui upseerikokelaana Ranskan–Saksan sotaan. Hän valmistui upseeriksi 1871, yleni everstiksi 1900, kenraalimajuriksi 1903, kenraaliluutnantiksi 1905 ja jalkaväenkenraaliksi 1910. Maailmansodan puhjettua Bothmer nimitettiin marraskuussa 1914 baijerilaisen reservidivisioonan komentajaksi, mistä hän sirtyi keväällä 1915 toisen reserviarmeijakunnan komentajaksi Galitsiaan. Hän osallistui Alexander von Linsingenin komentaman eteläisen armeijan taisteluihin, kunnes siirtyi heinäkuussa 1915 Linsingenin tilalle. Itärintaman eteläosasta vastannut eteläinen armeija muodostui osin saksalaisista ja osin itävaltalaisista joukoista. Bothmer onnistui puolustautumaan ylivoimaisia venäläisiä joukkoja vastaan ja torjumaan lopulta venäläisten kesäkuussa 1916 käynnistämän Brusilovin hyökkäyksen sekä kääntämään vuotta myöhemmän Kerenskin hyökkäyksen venäläisten perääntymiseksi.


title: Felix von Bothmer

text: Itärintaman sotatoimien päätyttyä eteläinen armeija hajotettiin ja Bothmer siirrettiin helmikuussa 1918 länsirintamalle uuden 19:nnen armeijan komentajaksi Lothringeniin. Saman vuoden huhtikuussa hänet ylennettiin kenraalieverstiksi. Kolme päivää ennen aselepoa marraskuussa 1918 Bothmer lähetettiin Baijeriin valmistelemaan puolustusjärjestelyitä ympärysvaltojen hyökkäyksen varalta. Joulukuussa hän vetäytyi palveluksesta.


title: Ylivieska-Raahen käräjäoikeus

text: Ylivieska-Raahen käräjäoikeus on yksi Suomen 27:stä käräjäoikeudesta. Ylivieska-Raahen käräjäoikeuden kansliat sijaitsevat Ylivieskassa ja Raahessa. Istuntopaikka on edellisten lisäksi myös Pulkkilassa. Käräjäoikeus muodostui vuonna 2010, kun Ylivieskan ja Raahen käräjäoikeudet yhdistettiin.


title: Ylivieska-Raahen käräjäoikeus

text: Ylivieska-Raahen käräjäoikeus kuuluu Rovaniemen hovioikeuden tuomiopiiriin. Itse Ylivieska-Raahen käräjäoikeuden tuomipiiri muodostuu Haapajärven, Haapaveden, Kalajoen, Nivalan, Oulaisten, Pyhäjärven, Raahen ja Ylivieskan kaupungeista sekä Alavieskan, Kärsämäen, Merijärven, Pyhäjoen, Pyhännän, Reisjärven, Sievin, Siikajoen ja Siikalatvan kunnista.


title: Ylivieska-Raahen käräjäoikeus

text: Ylivieska-Raahen käräjäoikeuden laamanni on Juha Tervo.


title: Siniaalto (yhtye)

text: Siniaalto on suomalainen ambient-musiikkia tekevä yhtye. Sen perustivat vuonna 2002 Ilai Rämä, Teemu Halmkrona sekä Tuomas Mettänen. Yhtyeen musiikki vaihtelee progressiivisista kappaleista minimalistisiin. Yhtye tunnetaan myos analogisten syntetisaattorien käytöstä sekä thereminin käytöstä.


title: Siniaalto (yhtye)

text: Yhtye on julkaissut neljä studioalbumia sekä yhden minialbumin.Siniaallon viralliset kotisivut


title: Ahvenanmaan käräjäoikeus

text: Ahvenanmaan käräjäoikeus () on yksi Suomen 27:stä käräjäoikeudesta. Ahvenanmaan käräjäoikeuden keskuspaikka on Maarianhamina.


title: Ahvenanmaan käräjäoikeus

text: Ahvenanmaan käräjäoikeus kuuluu Turun hovioikeuden tuomiopiiriin. Itse Ahvenanmaan käräjäoikeuden tuomiopiiri muodostuu Brändön, Eckerön, Finströmin, Föglön, Getan, Hammarlandin, Jomalan, Kumlingen, Kökarin, Lemlandin, Lumparlandin, Saltvikin, Sottungan, Sundin ja Vårdön kunnista sekä Maarianhaminan kaupungista.


title: Ahvenanmaan käräjäoikeus

text: Ahvenanmaan käräjäoikeuden laamanni on Kristina Fagerlund. Käräjäoikeuden yhteydessä toimii Ahvenanmaan hallintotuomioistuin.


title: Eduard von Capelle

text: Eduard von Capelle (10. lokakuuta 1855 Celle – 23. helmikuuta 1931 Wiesbaden) oli saksalainen amiraali, joka toimi Saksan laivastoministerinä ensimmäisen maailmansodan jälkipuolella 1916–1918.


title: Eduard von Capelle

text: Capelle aloitti uransa laivaston aliluutnanttina vuonna 1876 ja vuodesta 1891 hän palveli laivastoministeriössä. Hänestä tuli 1906 kontra-amiraali, 1909 vara-amiraali ja 1913 amiraali sekä 1904 ministeriön osastopäällikkö ja 1914 alivaltiosihteeri. Capelle oli pitkään laivastoministerinä toimineen Alfred von Tirpitzin tärkeä apulainen Saksan laivaston uudistamisessa ja hän auttoi tätä vuosien 1898 ja 1900 laivastolakien valmistelussa. Capelle jäi terveyssyistä eläkkeelle 1915, mutta maaliskuussa 1916 hänet nimitettiin uudeksi laivastoministeriksi Tirpitzin tilalle. Tirpitz oli joutunut eroamaan, koska Theobald von Bethmann Hollwegin hallitus ei hyväksynyt hänen vaatimaansa rajoittamatonta sukellusvenesotaa. Capellen kannanotot tähän kysymykseen olivat pitkään epämääräisiä ja monitulkintaisia. Lopulta hän ryhtyi tukemaan rajoittamatonta sukellusvenesotaa, joka aloitettiinkin helmikuussa 1917.


title: Eduard von Capelle

text: Elokuussa 1917 Capelle syytti sosiaalidemokraatteja avomerilaivaston levottomuuksien lietsomisesta, mitä pidettiin häneltä poliittisena harha-askeleena. Keisari Vilhelm II tuki silti edelleen Capellea estääkseen Tirpitzin paluun ministeriksi. Capellen vaikutusvalta kuitenkin laski ja hänet siirrettiin eläkkeelle lokakuussa 1918, kun perustettiin Reinhard Scheerin johtama keskitetty merivoimien johto.


title: Henry Luce

text: Henry Robinson Luce (3. huhtikuuta 1898 Tengchow, Kiina – 28. helmikuuta 1967 Phoenix, Arizona, Yhdysvallat) oli yhdysvaltalainen kustantaja, joka perusti muun muassa "Time"-, "Fortune"-, "Life"- ja "Sports Illustrated" -lehdet. Hänestä tuli merkittävä yhteiskunnallinen vaikuttaja lehtiensa kautta.


title: Henry Luce

text: Henry Luce syntyi Kiinan Tengchowissa. Hänen isänsä oli pastori Henry Winters Luce ja äitinsä Elizabeth Root Luce. Hänen vanhempansa olivat presbyteerilähetyssaarnaajia. Henry oli ensimmäinen perheen neljästä lapsesta. Hän aloitti koulunkäyntinsä ankarassa brittiläisessä sisäoppilaitoksessa ja muutti 15-vuotiaana apurahan turvin Hotchkiss Schooliin. Luce pärjäsi hyvin koulussa ja toimi koulun lehtien toimittajana ja päätoimittajana. Lisäksi hän tutustui kouluaikanaan Briton Haddeniin.


title: Henry Luce

text: Luce ja Hadden opiskelivat kumpikin Yalen yliopistossa ja valmistuivat vuonna 1920. Opiskeltuaan hetken Oxfordin yliopistossa Luce aloitti Chicago Daily Newsissa reportterina. Hän siirtyi Chicagosta baltimorelaiseen "The News" -lehteen, jossa myös Hadden työskenteli. Vapaa-ajallaan Luce ja Hadden suunnittelivat uutta viikoittaista aikakauslehteä, jota he kutsuivat ensin nimellä "Facts". He jättivät työpaikkansa vuoden 1922 alkuvaiheissa ja alkoivat kerätä rahaa julkaisuaan varten. He saivat taakseen 72 sijoittajaa ja "Time"-nimen saanut lehti ilmestyi ensimmäisen kerran 3. maaliskuuta 1923.


title: Henry Luce

text: "Time" alkoi tuottaa voittoa vuonna 1927, jolloin Luce ja Hadden perustivat "Tide"-talouslehden, joka myytiin vuonna 1930. Hadden kuoli vuonna 1929, jolloin "Timen" toimituksellinen ja taloudellinen johto siirtyi Lucelle. Hän suunnitteli samoihin aikoihin uutta "Fortune"-nimistä lehteä, jota alettiin julkaista vuonna 1930.


title: Henry Luce

text: Luce hankki 1932 "Architectural Forum" -lehden, mutta Lucen julkaisuista suosituimmaksi nousi vuonna 1936 ensimmäisen kerran ilmestynyt "Life". Lucen vaikutusvallan kasvaessa hänen lehtensä alkoivat olla merkittäviä kansainvälisten uutisten levittäjiä. Niiden välittämien uutisten katsottiin tosin olleen Lucen kannattamien aatesuuntausten kuten internationalismin värittämiä. Luce ja Time kannattivat vielä 1930-luvun puolivälissä fasismia kommunismin vastustajana. Adolf Hitlerin hallinnon osoittaessa aggressiivisuutta Lucen lehdet alkoivat vastustaa fasismia. Kiinan sisällissodan ja Kiinan–Japanin sodan aikana "Timessa" ja "Lifessa" julkaistiin useita Tšiang Kai-šekia tukevia artikkeleita.


title: Henry Luce

text: Vuoden 1938 Münchenin sopimuksen jälkeen Lucen julkaisut alkoivat puoltaa Yhdysvaltain väliintuloa Euroopassa. Luce pyrki näin herättämään erityisesti republikaanipuolueen sisällä vastustusta eristäytymispolitiikkaa vastaan. Luce oli tukenut vuoden 1936 presidentinvaaleissa Alf Landonia ja 1940 Wendell Willkietä. Yhdysvaltain liityttyä sotaan Pearl Harborin iskun jälkeen Lucen lehdet pyrkivät edistämään sodan voittoa.


title: Henry Luce

text: Luce asettui kylmän sodan aikana selvästi vastustamaan Neuvostoliittoa. "Timessa" ja "Lifessa" julkaistiin usein artikkeleita, joissa väitettiin Neuvostoliitolla olevan pahoja aikomuksia. Lehdissä kannatettiin myös Yhdysvaltain antikommunistisia tavoitteita. Osa "Time"-lehden voimakkaasta antikommunismista meni vanhemman toimittajan Whittaker Chambersin piikkiin.


title: Henry Luce

text: Lucen viimeinen lehtiyritys oli ["[Sports Illustrated]]", jota alettiin julkaista vuonna 1954. Hän jäi vuonna 1964 eläkkeelle Time Inc -yritysten julkaisujen päätoimittajan paikalta. Hän oli tuolloin yrityksen pääomistaja, joka omisti 16,2 prosenttia osakkeista. Lucen omistusten arvo oli yli 42 miljoonaa dollaria, ja hänen vuotuiset tulonsa ylittivät miljoonan dollarin rajan.


title: Henry Luce

text: Henry Luce oli kahdesti naimisissa. Hänen avioliittonsa Lila Ross Hotzin kanssa kesti 1923–1935. He saivat kaksi lasta, Henryn ja Peter Paulin. Pian eronsa jälkeen Luce meni naimisiin Clare Boothe Brokaw’n kanssa. Brokaw oli vaudeville-esiintyjien tytär ja George Tuttle Brokaw’n ex-vaimo. Clare Boothe Luce kirjoitti näytelmiä ja oli mukana politiikassa. Hän istui 1943–1947 Yhdysvaltain edustajainhuoneessa Connecticutin edustajana. Presidentti Dwight D. Eisenhower nimitti hänet 1953 Yhdysvaltain Italian-suurlähettilääksi. Henry Luce asui vaimonsa kanssa Roomassa lähes koko kolmevuotisen virkakauden ajan. Luceilla oli asunto New Torkissa, Connecticutin Ridgefieldissä ja Phoenixissa. Henry Luce kuoli Phoenixissa sydänvaivoihin.


title: Bitumikermi

text: Bitumikermi on yleensä bitumista, tukikerroksesta ja täyteaineista muodostettu tuote. Bitumikermi tunnettiin ennen nimellä kattohuopa, ja siitä tehtyjä kattoja kutsuttiin ja kutsutaan osin edelleenkin huopakatoiksi.


title: Bitumikermi

text: Nykyään valmistajien käyttämä bitumi on poikkeuksetta SBS-kumibitumia. SBS- eli styreeni-butadieeni-styreeni-elastomeeri antaa bitumille paremman lämmön- ja ennen kaikkea kylmän keston. SBS tekee bitumista elastista, eli se palautuu venytyksen jälkeen. Ennen kumibitumia oli yleisesti käytössä puhallettu bitumi, jota käytetään edelleen kermien kuumaliimauksessa. Muualla maailmalla on käytössä myös muita modifiointiaineita, kuten APP eli ataktinen polypropeeni. Bitumikermiä käytetään yleisimmin kattojen ja seinien vesieristyksien tekemiseen. Bitumikermejä on monenlaisia erilaisiin käyttötarkoituksiin.


title: Bitumikermi

text: Bitumikermin runkoaineena on aikaisemmin käytetty orgaanisia kuituja (niin sanottu lumppuhuopa), nykyään lasikuitua tai polyesteriä. Runkoverkko ympäröidään bitumin ja täyteaineiden seoksella ja bitumin pintaan sirotellaan hiekkaa niin, että se ei tartu itseensä, kun se rullataan käyttötarkoituksensa mukaiseen pakkauskokoon. Jos kermi on tarkoitettu kiinnitettäväksi hitsaamalla, sen alapintaan tulee kerros kumibitumia, joka suojataan ohuella muovikalvolla. Kalvo sulaa pois, kun kermiä lämmitetään kaasupolttimella sitä asennettaessa.


title: Bitumikermi

text: Bitumikermit jaetaan kolmeen pääluokkaan, aluskermit, pintakermit ja yksikerroskatteet sekä Kattoliiton Toimivat Katot 2013 -julkaisun mukaan kolmeen käyttöluokkaan TL1, TL2 ja TL3. Jokaisella tuoteluokalla on omat vaatimuksensa kermin mekaanisen ja kemiallisen kestävyyden sekä nimellispainon suhteen. TL1 käsittää vain yksikerroskatteet eli tuotteet, jotka yhdellä kerroksella muodostavat riittävän tiiviin ja lujan vedeneristeen. TL2 sisältää yleisimmin käytetyt bitumikermit, jotka alus- ja pintakermin yhdistelmänä muodostavat vedeneristeen. TL3 tuotteita käytetään aluskermeinä kevyemmissä vesikatteissa ja höyrynsulkuna yläpohjarakenteissa.


title: Bitumikermi

text: Aluskermit kiinnitetään kuumennetulla bitumilla liimaamalla tai kaasupolttimella hitsaamalla. Pintakermit kiinnitetään yleensä hitsaamalla ja yksikerroskatteet lähes poikkeuksetta hitsaamalla.


title: Bitumikermi

text: Pintakermien pintaan tehtaalla asennetaan sirotetta tai metallikalvoa kermin käyttötarkoituksen mukaisesti. Sirotteet ovat yleensä värjättyjä kivipohjaisia materiaaleja tai aktiivisia erikoissirotteita.


title: Bitumikermi

text: Pintakermien värillä pystytään vaikuttamaan energiankulutukseen ja katon käyttöikään. Vaalea bitumikermin sirote ehkäisee kattorakenteiden kuumenemista ja näin ollen pidentää myös käyttöikää.


title: Bitumikermi

text: Suomessa bitumikermejä valmistaa kolme yritystä. tanskalaisomisteinen Icopal Oy Espoossa, Katepal Oy Lempäälässä ja ruotsalaisomisteinen Nordic Waterproofing Oy Lohjalla.


title: Azerbaidžan talviolympialaisissa 2014

text: Azerbaidžan osallistui Sotšin talviolympialaisiin 2014. Azerbaidžan lähetti ensimmäisen kerran urheilijoitaan talviolympialaisiin Naganoon 1998. Silloin olympialaisiin lähti Azerbaidžanista taitoluistelijoita ja alppihiihtäjiä. Alppihiihtäjä Patrick Brachner toimi Azerbaidžanin joukkueen lipunkantajana olympialaisten avajaisseremoniassa. Maata edusti olympialaisissa neljä urheilijaa kahdessa eri lajissa. Ainuttakaan mitalia maa ei kuitenkaan saavuttanut.


title: Bristol Britannia

text: Bristol Type 175 Britannia (malliversiot 100-320) on nelimoottorinen Bristol Aeroplane Companyn valmistama potkuriturbiinikäyttöinen matkustajalentokone. Kone lensi ensilentonsa kesällä 1952.


title: Bristol Britannia

text: Tämä siviili-ilmailuun tarkoitettu matkustajalentokone suunniteltiin ja kehitettiin aikana, jolloin Britannian määrällinen sotatarviketuotanto pieneni runsaasti. Syynä tähän kehitykseen oli juuri vasta voitettu sota Akselivaltoja vastaan. Siksi tällaisia uusia matkustajakonetyyppejä tarvittiin, lentokonetehtaiden pystyssä pitämiseksi taloudellisesti. Alkuun Bristol Britannia saavutti menestystä sillä lentomatkustus kasvoi suurin harppauksin, mutta tyyppi jäi lopulta varjoon suurempien ja nopeampien konetyyppien tieltä. Koneen hankintahinta on aikalaisiaan turboprop-tyyppisiä verrokkeja korkeampi: jotka olivat noin 2 milj. US-dollaria, se oli vuoden 1958 hintatason mukaan "Britannia"-koneen kohdalla: arviolta hieman yli 4 milj. USD. Suihkumatkustajakoneen hinta oli tuolloin, vertailun vuoksi: jonkin verran yli 5 milj. USD.


title: Bristol Britannia

text: Matkanopeus oli 630 km/h ja matkustajamäärä 52–133. Koneen kantama oli merkittävän pitkä, mikä tarjosi sille kilpailuetua. Lentomatka oli jopa 8 850 km (täyteen tankattuna, tuulettomissa olosuhteissa). Se oli omana aikakautenaan huomattava saavutus. Koneen kiitoratavaatimus oli jonkin verran aikalaisiaan pidempi, mikä oli 2 200 metriä. Suurin lentoonlähtöpaino oli noin 84 tonnia.


title: Bristol Britannia

text: Konetyyppi oli muun muassa El Al -lentoyhtiön ensimmäinen pitkän matkan matkustajakone. Yhtiön kone tunnuksella 4X-AGE tuli maailmankuuluksi, kun se kuljetti suoralla lennolla Adolf Eichmannin Argentiinasta Israeliin toukokuussa 1960.


title: Karl von Einem

text: Karl von Einem (1. tammikuuta 1853 Herzberg am Harz – 7. huhtikuuta 1934 Mülheim) oli saksalainen kenraali, joka toimi Preussin sotaministerinä 1903–1909 ja palveli komentajana ensimmäisessä maailmansodassa.


title: Karl von Einem

text: Einem aloitti sotilasuransa vuonna 1870 osallistumalla Ranskan–Saksan sotaan, jonka aikana hän myös valmistui upseeriksi. Hän palveli 1881 alkaen pääesikunnassa ja vuodesta 1898 Preussin sotaministeriön osastopäällikkönä. Hänet ylennettiin 1897 everstiksi, 1900 kenraalimajuriksi ja 1903 kenraaliluutnantiksi. Einem tuli toukokuussa 1903 vt. sotaministeriksi ja saman vuoden elokuussa varsinaiseksi sotaministeriksi Heinrich von Gosslerin seuraajana. Ministerikautenaan hän painotti raskaan tykistön roolin lisäämistä ja ajoi konekiväärin käyttöönottoa.


title: Karl von Einem

text: Einem ylennettiin 1907 ratsuväenkenraaliksi ja elokuussa 1909 hän siirtyi ministerin paikalta seitsemännen armeijakunnan komentajaksi. Sitä hän komensi myös maailmansodan alussa ja osallistui syksyllä 1914 länsirintaman taisteluihin Karl von Bülowin toisen armeijan mukana. Marnen taistelun jälkeen Einem siirtyi syyskuussa 1914 Max von Hausenin tilalle kolmannen armeijan komentajaksi, missä tehtävässä hän jatkoi sodan loppuun asti. Hän vastasi Reimsin ja Argonnen välisestä rintamaosuudesta Champagnessa, ja hänen joukkonsa osallistuivat kaikkiin Aisnen taisteluihin. Hänet ylennettiin 1915 kenraalieverstiksi. Päivää ennen aselevon voimaanastumista marraskuussa 1918 Einem nimitettiin ”kruununprinssin armeijaryhmän” komentajaksi kruununprinssi Vilhelmin tilalle ja hän sai tehtäväkseen kotiuttaa joukot.


title: Curling talviolympialaisissa 2014 – miesten turnaus

text: Miesten curlingturnaus talviolympialaisissa 2014 alkoi 10. helmikuuta ja päättyi 21. helmikuuta 2014.


text:
1. kierros
10. helmikuuta klo 9.00
2. kierros
10. helmikuuta klo 19.00
3. kierros
11. helmikuuta klo 14.00
4. kierros
12. helmikuuta klo 9.00
5. kierros
12. helmikuuta klo 19.00
6. kierros
13. helmikuuta klo 14.00
7. kierros
14. helmikuuta klo 9.00
8. kierros
14. helmikuuta klo 19.00
9. kierros
15. helmikuuta klo 14.00
10. kierros
16. helmikuuta klo 9.00
11. kierros
16. helmikuuta klo 19.00
12. kierros
17. helmikuuta klo 14.00
18. helmikuuta klo 9.00
19. helmikuuta klo 19.00
21. helmikuuta klo 12.30


text: 21. helmikuuta klo 17.30


title: Curling talviolympialaisissa 2014 – naisten turnaus

text: Naisten curlingturnaus talviolympialaisissa 2014 alkoi 10. helmikuuta ja päättyi 20. helmikuuta 2014.


text:
1. kierros
10. helmikuuta klo 14.00
2. kierros
11. helmikuuta klo 9.00
3. kierros
11. helmikuuta klo 19.00
4. kierros
12. helmikuuta klo 14.00
5. kierros
13. helmikuuta klo 9.00
6. kierros
13. helmikuuta klo 19.00
7. kierros
14. helmikuuta klo 14.00
8. kierros
15. helmikuuta klo 9.00
9. kierros
15. helmikuuta klo 19.00
10. kierros
16. helmikuuta klo 14.00
11. kierros
17. helmikuuta klo 9.00
12. kierros
17. helmikuuta klo 19.00


text:
19. helmikuuta klo 14.00
20. helmikuuta klo 12.30
20. helmikuuta klo 17.30


title: Belgia talviolympialaisissa 2014

text: Belgia osallistui Sotšin talviolympialaisiin 2014 kuuden urheilijan voimin, jotka kilpailivat viidessä eri lajissa. Maa ei saavuttanut kisoista ainuttakaan mitalia.


title: Belgia talviolympialaisissa 2014

text: Belgia oli ensimmäisen kerran mukana talviolympialaisissa Chamonix’ssa 1924. Ensimmäinen olympiamitali Belgialle tuli neljän miehen rattikelkkailussa 1924. Ainoan talviolympiakultamitalin maa voitti kaksitoista vuotta sen jälkeen St Moritzissa 1948 kun Pierre Baugniet ja Micheline Lannoy voittivat paritaitoluistelun. Samoissa kilpailuissa Belgia sai hopeamitalin neljän miehen rattikelkkailussa.


title: Belgia talviolympialaisissa 2014

text: Rattikelkkailija Hanna Mariën toimi Belgian joukkueen lipunkantajana olympialaisten avajaisseremoniassa.


title: Timo Niemi (jääkiekkoilija)

text: Timo Niemi (s. 16. syyskuuta 1992 Kaustinen) on suomalainen jääkiekkomaalivahti, joka pelaa Mestis-joukkue Jokipojissa.


title: Timo Niemi (jääkiekkoilija)

text: Niemi on Terjärv US:n kasvatti. Hän siirtyi juniorina sittemmin Kokkolan Hermekseen, josta Niemi siirtyi B-juniori-ikäisenä Hämeenlinnan Pallokerhoon kaudeksi 2008–2009, joka päättyi B-nuorten SM-hopeaan. Kaudeksi 2009–2010 hän siirtyi Helsingin IFK:hon. Niemellä oli B-nuorten SM-sarjan paras torjuntaprosentti (93,2) ja päästettyjen maalien keskiarvo (2.26). Hän voitti kauden päätteeksi B-nuorten Suomenmestaruuden. Niemi pelasi kauden aikana myös yhden ottelun HIFK:n A-nuorissa sekä debytoi myös miesten peleissä pelattuaan kolme ottelua lainalla Suomi-sarjajoukkue Porvoo Huntersissa.


title: Timo Niemi (jääkiekkoilija)

text: Kaudella 2010–2011 Niemi puki HIFK:n paidan muutamaan SM-liigaotteluun, mutta ei saanut kuitenkaan peliaikaa, vaan hän pelasi kaikki ottelunsa A-nuorissa. Kaudeksi 2011–2012 Niemi siirtyi Mestis-joukkue Jokipoikiin, mutta hän oli kuitenkin koko kauden sivussa lonkkavamman vuoksi. Niemi teki joukkueen kanssa vuoden mittaisen jatkosopimuksen huhtikuussa 2012. Hän pelasi syyskauden 2012–2013 lähinnä Jokipoikien A-nuorissa, mutta lainamaalivahti Lars Voldenin palattua Espoo Bluesiin joulukuussa 2012 Niemi nousi taas joukkueen kakkosmaalivahdiksi. Hän nousi lopulta Antti Rautiolan ohi Jokipoikien ykkösmaalivahdiksi ja valittiin Mestiksen tammikuun 2013 kuukauden nuoreksi pelaajaksi. Kaikkiaan Mestiksessä läpimurron tehnyt Niemi pelasi kauden aikana sarjassa sekä seitsemän runkosarja- että playoff-ottelua. Jokipojat hävisivät lopulta pronssiottelun vieraissa TuTolle lukemin 6–4.


title: Timo Niemi (jääkiekkoilija)

text: Kaudeksi 2013–2014 Niemi siirtyi try-outin kautta Hämeenlinnan Pallokerhoon. Hän aloitti kautensa joukkueen kolmosmaalivahtina Frans Tuohimaan ja Juuse Saroksen takana. Niemi kävi syyskauden aikana lainalla peräti neljässä eri Mestis-joukkueessa; Mikkelin Jukureissa, KooKoossa ja Jokipojissa hän pelasi yhden ottelun ja Savonlinnan Pallokerhossa kahdeksan ottelua. Kahdeksaan liigaotteluun pukenut Niemi ei saanut HPK:ssa lopulta yhtään peliaikaa. Tammikuussa 2014 hänet kaupattiin loppukauden kattavalla sopimuksella Jokereihin vaihdossa hyökkääjä Jere Karjalaiseen. Niemi teki SM-liigadebyyttinsä 8. helmikuuta 2014 vieraissa Oulun Kärppiä vastaan, kun hänet vaihdettiin Leland Irvingin tilalle Jokerien maalille ajassa 17.31, kun joukkue oli 4–1-tappioasemassa. Niemi keräsi ottelussa 16 torjuntaa ja päästi yhden maalin. Jokerit hävisi ottelun lopulta lukemin 5–3. Ensimmäisen kerran hän pelasi aloittavana maalivahtina SM-liigassa 1. maaliskuuta 2014 talviklassikossa Helsingin IFK:ta vastaan, kun ykkösmaalivahti Leland Irving oli sivussa. Ottelu oli Jokereiden ja HIFK:n historian viimeinen runkosarjakohtaaminen ennen Jokereiden siirtymistä KHL:ään. Joukkue hävisi ottelun lukemin 1–2 ja Niemi keräsi siinä 29 torjuntaa. Hänet vaihdettiin kuitenkin viimeisen minuutin aikana Miika Wiikmaniin, kun Niemi oli maalilta poistuttuaan ylittänyt jo keskiviivan, kun peli vihellettiin poikki kiekon lennettyä pois kaukalosta.


title: Timo Niemi (jääkiekkoilija)

text: Lokakuussa 2014 Niemi palasi ottelukohtaisella sopimuksella hänen junioriuraltaan tuttuun Kokkolan Hermekseen pelaamaan Suomi-sarjaa oltuaan ilman sopimusta alkukauden 2014–2015. Marraskuussa Niemi siirtyi try-outin kautta Mestis-joukkue Kajaanin Hokkiin. Hän jakoi loppukaudella varsin tasaisesti torjuntavastuun Antti Lehtosen kanssa ja voitti kauden päätteeksi Mestis-pronssia.


title: Timo Niemi (jääkiekkoilija)

text: Kaudeksi 2015–2016 Niemi siirtyi vuoden mittaisella sopimuksella Vaasan Sportin väreihin. Hän jäi joukkueessa varsin selkeäksi kakkosmaalivahdiksi Mika Järviselle ja pelasi kahdeksan runkosarjaottelua. Niemi puki kauden aikana taas usean Mestis-joukkueen paidan päälle haettuaan pelituntumaa yhteensä kahdeksan ottelun verran nousijajoukkue Hermeksestä, Rovaniemen Kiekosta ja Jokipojista.


title: Timo Niemi (jääkiekkoilija)

text: Niemi siirtyi kaudeksi 2016–2017 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Hän pelasi alkukauden lähinnä Mattias Petterssonin aisaparina, mutta Niemi kuitenkin haparoi viidessä pelaamassaan ottelussa ja hän poistui Moran vahvuudesta joulukuussa 2016. Reilu viikkoa myöhemmin Niemi siirtyi loppukauden sopimuksella Mestis-joukkue Heinolan Peliittoihin. Hän pelasi siellä 14 runkosarja- ja neljä playoff-ottelua torjuen kaksi nollapeliä. Niemi otti loppukaudella Peliittojen pääasiallisen ykkösmaalivahdin vastuun, kun Lassi Yrjölä siirtyi SaPKoon ja lainamaalivahti Joona Voutilainen vahvisti Pelicansin A-nuoria.


title: Timo Niemi (jääkiekkoilija)

text: Kaudeksi 2017–2018 Niemi palasi vuoden mittaisella sopimuksella Jokipoikiin. Hänen kautensa päättyi kuitenkin loukkaantumiseen helmikuussa 2018.


title: Timo Niemi (jääkiekkoilija)

text: Niemi on pelannut kaksi nuorten maaottelua.


title: Max von Hausen

text: Max Klemens Lothar von Hausen (17. joulukuuta 1846 Dresden – 19. maaliskuuta 1922 Dresden) oli saksalainen kenraali, joka palveli komentajana ensimmäisen maailmansodan alkuvaiheessa.


title: Max von Hausen

text: Hausen liittyi Saksin armeijaan vuonna 1864 ja osallistui vuoden 1866 sotaan sekä Ranskan–Saksan sotaan 1870–1871. Sen jälkeen hän toimi 1871–1874 opettajana Berliinin sota-akatemiassa ja palveli 1875–1887 pääesikunnassa. Hänet ylennettiin 1893 kenraalimajuriksi, 1897 kenraaliluutnantiksi, 1901 jalkaväenkenraaliksi ja 1910 kenraalieverstiksi. Hausen toimi vuodesta 1900 12:nnen armeijakunnan komentajana ja 1902–1914 Saksin sotaministerinä.


title: Max von Hausen

text: Maailmansodan sytyttyä Hausen kutsuttiin takaisin palvelukseen ja nimitettiin saksilaisista armeijakunnista kootun Saksan kolmannen armeijan komentajaksi. Ranskaan ja Belgiaan suoritetussa hyökkäyksessä kolmas armeija muodosti saksalaisten keskustan. Syyskuun alussa 1914 Hausenin joukot tuhosivat pahoin Reimsin. Marnen taistelussa muutamaa päivää myöhemmin hän joutui perääntymään, sillä Karl von Bülowin toisen armeijan perääntyminen paljasti kolmannen armeijan oikean sivustan viholliselle. Hausen jäi pois palveluksesta terveyssyistä 16. syyskuuta 1914 ja hänet korvattiin Karl von Einemilla.


title: Valtteri Hotakainen

text: Valtteri Hotakainen (s. 24. huhtikuuta 1990 Kokkola) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan keskushyökkääjä.


title: Valtteri Hotakainen

text: Hotakainen on Kokkolan Hermeksen kasvatti. Hän toimi joukkueen kapteenina sekä C-nuorissa kaudella 2005–2006 että B-nuorissa kaudella 2006–2007. Jälkimmäisellä kaudella Hotakainen oli Hermeksen paras pistemies ja maalintekijä tehoilla 20+13=33. Hän debytoi kauden aikana myös Hermeksen Suomi-sarjajoukkueessa. Kausi 2007–2008 oli Hotakaiselle kuitenkin varsinainen tulokaskausi Suomi-sarjassa ja se toi hänelle 31 runkosarjaottelussa tehot 7+9=16. Hotakainen jatkoi kaudella 2008–2009 Suomi-sarjapelejään JHT Kalajoessa, mutta hän siirtyi kauden lopulla kuitenkin JYPin A-nuoriin.


title: Valtteri Hotakainen

text: Kauden 2010–2011 Hotakainen vietti suurimmaksi osaksi JYPin A-nuorissa, joissa hän voitti kauden päätteeksi Suomenmestaruuden. Hotakainen ei kuitenkaan ollut mukana A-nuorten pudotuspeleissä, vaan hänen loppukautensa kului Mestis-joukkue D Teamissa, jossa Hotakainen voitti kauden päätteeksi Mestis-pronssia. Kesäkuussa 2011 hän teki vuoden mittaisen jatkosopimuksen joukkueen kanssa.


title: Valtteri Hotakainen

text: D Teamin nimi vaihtui JYP-Akatemiaksi kaudelle 2011–2012, joka oli Hotakaiselle ensimmäinen kokonainen Mestiksessä. Hän teki 44 runkosarjaottelussa tehot 4+9=13. Kaudella 2012–2013 Hotakainen nousi joukkueen kapteeniksi. Kaudella 2013–2014 hänet nostettiin ensimmäisen kerran JYPin SM-liigajoukkueeseen. Hotakainen pelasi ensimmäisen SM-liigaottelunsa 8. helmikuuta 2014 vieraissa Tapparaa vastaan. Kauden aikana kaksi liigaottelua pelannut Hotakainen oli JYP-Akatemian paras maalintekijä ja toiseksi paras pistemies Riku Pitkäsen jälkeen tehoilla 17+14=31.


title: Valtteri Hotakainen

text: Kaudella 2014–2015 Hotakainen pelasi JYPissä kolme SM-liigaottelua, kunnes siirtotakarajalla helmikuussa 2015 hän siirtyi joukkueen vahvuuteen loppukaudeksi. Hotakainen teki liigauransa avausmaalin 6. maaliskuuta 2015 Turun Palloseuraa vastaan. Sinuhe Wallinheimo valitsi hänet ottelun legendojen tähtien kakkostähdeksi. Hotakaisen liigauran ensimmäinen playoff-maali syntyi varsin hyvään paikkaan 26. maaliskuuta 2015 neljännessä puolivälieräottelussa vieraissa Espoo Bluesia vastaan. Hänen osumansa jäi JYPin 4–7-voittoon päättyneen ottelun ratkaisumaaliksi ja joukkue eteni välieriin otteluvoitoin 4–0. Kaikkiaan Hotakainen teki kauden aikana SM-liigassa 14 runkosarja- ja 12 playoff-ottelussa yhteensä kaksi maalia. Hän voitti kauden päätteeksi SM-pronssia. Toukokuussa 2015 Hotakainen teki 1+1-vuotisen jatkosopimuksen JYPin kanssa.


title: Valtteri Hotakainen

text: Ensimmäisellä kokonaisella SM-liigakaudellaan 2015–2016 Hotakainen teki 54 runkosarjaottelussa tehot 7+11=18 ja kymmenessä playoff-ottelussa kaksi syöttöpistettä. Kuudessa Mestarien liigan ottelussa hän teki kaksi maalia. Maaliskuussa 2016 Hotakainen teki kaksivuotisen jatkosopimuksen JYPin kanssa. Kaudella 2016–2017 Hotakainen seilasi JYPin ja Akatemian väliä ja jäi JYPissä varsin pieneen rooliin. Hän pelasi 35 runkosarja- ja viisi playoff-ottelua. Hotakainen voitti kauden päätteeksi SM-pronssia.


title: Valtteri Hotakainen

text: Kaudella 2017–2018 Hotakainen ehti pelata JYPissä 14 ottelua, kunnes hänen sopimuksensa purettiin yhteisymmärryksessä lokakuun 2017 lopulla. Hotakainen teki kuitenkin jo samana päivänä uuden seuran ja siirtyi kevääseen 2020 asti ulottuvalla sopimuksella Mikkelin Jukureihin.


title: Max von Gallwitz

text: Max von Gallwitz (2. toukokuuta 1852 Breslau – 18. huhtikuuta 1937) oli saksalainen kenraali, joka palveli komentajana ensimmäisessä maailmansodassa.